Hati-hati Sapu Minyak Urut Pada Si Manja! ELAKKAN Bahan BAHAYA Ini

Minyak urut bayi kerap digunakan apabila si manja mengalami
kembung perut
 atau meragam. Bahkan boleh dikatakan ia menjadi barangan wajib ada semasa membuat
persiapan menyambut kelahiran bayi.

Pun begitu bukan semua minyak urut sesuai digunakan terutamanya jika ia mengandungi
Methyl Salicylate!
 Mengapa?

Teruskan pembacaan anda untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Minyak urut bayi berbahaya?

Menerusi perkongsian di laman Facebook Public Health Malaysia (PHM) menunjukkan bahaya penggunaan minyak panas atau minyak urut yang mengandungi bahan Methyl Salicylate kepada anak kecil atau bayi.

Kenapa ya?

Ini disebabkan bahan tersebut yang biasanya terdapat dalam produk minyak panas untuk merawat lenguh dan sakit badan tidak sesuai kepada kanak-kanak, khususnya bayi kerana mempunyai risiko mengakibatkan keracunan.

Sumber: Public Health Malaysia

Ayuh ketahui lebih lanjut mengenai bahan Methyl Salicylate ini.

Apa itu topikal methyl salicylate?

Umumnya, ubat salap atau topikal dengan methyl salicylate untuk kulit ini digunakan bagi memberikan kelegaan sementara
 pada otot atau sakit sendi
 yang disebabkan oleh ketegangan, terseliuh, arthritis, lebam atau sakit belakang.

Minyak ini juga boleh digunakan untuk tujuan yang tidak disenaraikan dalam panduannya.

Berunding dengan doktor sebelum guna minyak urut bayi dengan methyl salicylate

Sebaiknya tanyakan doktor atau ahli farmasi sebelum menggunakan minyak urut yang mengandungi methyl salicylate ini, terutama jika anak mempunyai sebarang alahan atau keadaan perubatan yang serius.

Tidak dapat dipastikan sama ada minyak sapu topikal ini membahayakan bayi
yang masih dalam kandungan
 atau tidak. Berbincanglah dengan doktor jika anda
sedang hamil
 atau
merancang untuk hamil
 sebelum menggunakannya.

Minyak sapu dengan methyl salicylate juga tidak dapat dipastikan sama ada ia akan meresap ke dalam
susu ibu
 atau jika ia boleh membahayakan
bayi yang menyusu
.

Tetapi sebaiknya, elakkan daripada menyapu minyak topikal ini pada bahagian payudara jika
anda menyusukan bayi
.

Sesetengah produk dengan bahan ini tidak boleh digunakan kepada kanak-kanak di bawah usia 12 tahun tanpa nasihat doktor.

Semak label dengan teliti sebelum menyapu minyak ini pada anak dalam lingkungan usia 2 hingga 12 tahun. Paling penting, minyak urut bayi yang mengandungi methyl salicylate tidak boleh digunakan kepada bayi di
bawah usia 2 tahun
!

Penggunaan minyak urut bayi dengan methyl salicylate

Gunakannya seperti arahan pada label atau yang ditetapkan oleh doktor. Jangan menggunakan dalam jumlah lebih besar atau lebih kecil mahupun untuk tempoh lebih lama daripada yang disyorkan.

Pastikan kulit bersih dan kering sebelum menggunakan minyak ini.

Hindari penggunaan topikal ini pada luka terbuka atau pada kulit yang terkena
selaran matahari
, terbakar angin (
windburned
), kering, pecah atau ia akan mengakibatkan kerengsaan.

Apabila menggunakan minyak, krim topikal, gel, salap atau semburan dengan bahan methyl salicylate ini, anda haruslah memastikan ia hanya sapuan nipis pada kawasan terjejas dan perlu digosok sehingga diserap sepenuhnya.

Jika bahan yang mengandungi methyl salicylate ini adalah daripada jenis tampalan, tanggalkan pelapik dan lekatkan tampalan pada kulit di atas bahagian yang sakit. Tampalan boleh diganti 1-2 kali sehari, jika perlu.

Basuh tangan segera selepas guna minyak urut dengan methyl salicylate

Basuh tangan dengan sabun dan air sejurus selepas menggunakan minyak urut dengan methyl salicylate atau mengendalikan tampalan kulit.

Jika sapuan digunakan pada bahagian tangan atau jari yang sakit, tunggu sekurang-kurangnya 30 minit sebelum
mencuci tangan
.

Untuk mengelakkan minyak atau krim topikal ini daripada terkena jari apabila menyapunya, anda boleh menggunakan sarung tangan getah, bebola atau putik kapas mahupun tisu bersih semasa menyapu ubat.

Methyl salicylate boleh menyebabkan wujudnya sensasi sejuk atau terbakar pada mana-mana bahagian ia digunakan. Sensasi ini biasanya ringan dan akan beransur-ansur berkurangan dari masa ke masa.

Sekiranya sensasi terbakar menyakitkan atau menyebabkan ketidakselesaan ketara, basuh bahagian tersebut dengan sabun dan air sejuk.

Dapatkan rawatan perubatan segera jika
mengalami kesakitan
, kulit terbakar, bengkak atau melepuh yang teruk.

Elakkan daripada menutup bahagian yang disapu bahan dengan methyl salicylate ini kerana ia akan meningkatkan sensasi rasa terbakar tersebut.

Baca juga:

Perkara yang perlu dielakkan

Sentiasa berwaspada agar minyak urut ini tidak terkena mata, kanta sentuh, gigi palsu atau barang lain yang boleh bersentuhan dengan kawasan sensitif tubuh.

Elakkan daripada memasukkan ubat ini ke dalam mulut, hidung, rektum atau faraj. Jika ia berlaku tanpa sengaja, bilas dengan air segera!

Usah mengendalikan makanan semasa minyak urut atau ubat masih di tangan.

Kesan sampingan penggunaan minyak urut bayi mengandungi methyl salicylate

Dapatkan bantuan perubatan kecemasan jika anak terkena ubat ini tanpa sengaja dan mempunyai
tindak balas alahan
 berikut:

Berdehit

Kesukaran bernafas

Bengkak muka, bibir, lidah atau tekak

Basuhkan bahagian yang terkena minyak dengan methyl salicylate dan dapatkan rawatan perubatan segera!

Ingat, sentiasa pastikan minyak urut atau ubat dengan bahan ini berada jauh daripada jangkauan
anak kecil
.


Zakar Rasa Sakit & Bengkak, Jangan Berdiam Diri, Ini Mungkin Petanda Balanitis, Bahaya!

Balanitis adalah jangkitan yang terjadi pada zakar lelaki. Apatah lagi
zakar yang sihat dan kuat sudah pasti adalah impian semua lelaki bukan
? Manakan tidak, ia adalah organ yang sangat penting untuk sistem pembiakan dan perkumuhan mereka!

Jika alat sulit lelaki itu berada dalam kondisi yang kurang baik atau bagus, maka akan terjejaslah kehidupan mereka dan juga pasangan.

Kadangkala, lelaki mungkin akan mengalami zakar sakit dan juga bengkak tanpa tahu puncanya. Awas ya, ia mungkin petanda penyakit balanitis.

Untuk mendapatkan lebih banyak info tentang Kesihatan Lelaki, sila dapatkannya di sini.

Apa itu balanitis?

Sebelum pergi dengan lebih mendalam lagi, adalah wajar untuk kita berkenalan dengan definisi sebenar keadaan ini terlebih dahulu.

Untuk pengetahuan anda, balanitis adalah keradangan yang berlaku kepada kepala zakar lelaki dan biasa berlaku
kepada mereka yang belum bersunat
.

Ia boleh terjadi kepada semua lelaki dalam pelbagai peringkat usia tetapi lebih kerap berlaku kepada kanak-kanak yang berusia 4 tahun ke bawah.

Sekiranya terjadi kepada anda, ia akan mendatangkan simptom-simptom termasuklah:

Zakar mengalami sakit pada kepala

Zakar mengalami bengkak pada kepala

Keluar lendir berbau busuk

Timbul ruam pada zakar

Seandainya dibiarkan, bahagian batang alat kemaluan akan terkesan yakni mengalami bengkak, sakit dan lepuh lantas menimbulkan ulser.

Oleh itu, segeralah berjumpa doktor untuk mendapatkan konsultasi dan rawatan lanjutan jika ada simptom-simptom ini ya.

Apa punca balanitis?

Baiklah, sekarang kita sudah tahu apa yang dimaksudkan dengan kondisi ini namun apakah punca sebenarnya?

#1. Jangkitan punca balanitis

Antara penyebab utama balanitis adalah
jangkitan yang terjadi kepada alat kemaluan
 lelaki dan disebabkan oleh dua perkara berikut:

Jangkitan candida

Buat anda yang belum tahu, ia adalah jangkitan kulat yang akan menyebabkan keradangan pada seluruh tubuh badan termasuklah pada alat sulit tidak kira lelaki atau wanita.

Jangkitan bakteria

Selain kulat, bakteria juga boleh menyebabkan keradangan dan cara untuk mengurangkan risikonya adalah dengan kerap membersihkan alat sulit menggunakan air dan sabun.

#2. Masalah kulit

Selain jangkitan, antara punca utama balanitis yang lain adalah kondisi kulit individu itu sendiri.

Ini termasuklah pada alat sulit dan pelbagai keadaan kulit yang boleh menyumbang masalah ini antaranya:

Lichen planus
– Kondisi di mana bahagian permukaan kulit menjadi ruam, merah dan gatal

Ekzema
– Kondisi di mana bahagian permukaan kulit menjadi kering, merah dan gatal

Dermatitis
– Kondisi di mana bahagian permukaan kulit berlaku keradangan akibat kontak langsung dengan pelbagai perkara yang boleh jadi pencetus

Psoriasis
– Kondisi di mana bahagian permukaan kulit menjadi kering dan bersisik akibat sistem imunisasi tubuh badan tidak mampu memulihkan sel kulit dengan normal

Untuk pengetahuan anda, keempat-empat kondisi kulit ini boleh menyerang zakar lelaki lantas mengakibatkan kondisi balanitis.

Untuk merawatnya pula, penderita haruslah mengenal pasti masalah kulit yang dialami terlebih dahulu dan dapatkan rawatan lanjutan.

#3. Keradangan zakar

Seperti mana yang kita semua sudah tahu, balanitis akan terjadi apabila
 zakar mengalami keradangan
 akibat jangkitan dan juga masalah kulit.

Namun ada beberapa lagi perkara yang boleh menyebabkan keradangan zakar iaitu:

Penggunaan kondom, pelincir dan alat kontrasepsi khas untuk lelaki yang mengandungi zat kimia dan mengundang kulit mendapat alahan

Penggunaan seluar dalam yang tidak dicuci atau dibilas dengan bersih sehingga meninggalkan kesan sabun juga boleh menjadi punca keradangan alat sulit

Penggunaan sabun mandi yang tidak sesuai dan menyebabkan keradangan alat kemaluan

#4. Diabetes

Jangan terkejut jika kami kata
 kondisi kencing manis
 boleh menyebabkan balanitis kepada lelaki ya?

Ini kerana lelaki yang sudah lama menghidapi
 kondisi kencing manis
 mempunyai risiko mengalami jangkitan kulit yang lebih tinggi berbanding bukan penderita.

Hal ini demikian kerana terdapat glukosa yang wujud di dalam air kencing dan dikeluarkan melalui saluran zakar lantas menjemput bakteria untuk merebak dan membiak.

#5. Fimosis

Sekiranya alat sulit lelaki tidak disunat
, kepala zakar akan dilapisi kulit yang dikenali sebagai kulup.

Dalam beberapa kes, kulup ini boleh menjadi terlalu ketat sehingga tidak boleh ditarik kembali untuk menutup semula kepala zakar lantas menyebabkan fimosis.

Kondisi yang biasa terjadi kepada bayi dan kanak-kanak ini juga merupakan antara salah satu daripada punca masalah kulit alat sulit yang dikenali sebagai balanitis.

#6. Seks punca balanitis

Meskipun ramai yang sangka ia biasa terjadi kepada bayi dan kanak-kanak, tapi balanitis adalah penyakit yang boleh berlaku kepada orang dewasa juga.

Ia boleh terjadi diakibatkan oleh
seks yang tidak selamat
 (seks dengan banyak pasangan atau seks tanpa sebarang perlindungan).

Ini lebih berisiko terutamanya jika pasangan wanita anda sedang mengalami jangkitan pada faraj dan perbuatan penetrasi zakar ke dalam faraj pasti akan merebakkan jangkitan tersebut.

Dalam pada itu,
penyakit jangkitan kelamin (STD)
 seperti herpes, sifilis dan chlamydia juga adalah salah satu daripada punca penyakit balanitis ini berlaku.

Untuk keterangan yang lebih lanjut mengenai balanitis, sila berjumpa doktor pakar segera ya!


Apa Anda Perlu Tahu Mengenai Rantaian Kinetik

Konsep rantaian kinetik bermula pada tahun 1875, apabila seorang jurutera mekanikal yang bernama Franz Reuleaux mencadangkan untuk menggabungkan beberapa siri segmen yang bertindih dengan menggunakan pin sendi. Pin sendi yang telah bergabung ini kemudiannya akan mencipta satu sistem yang membolehkan pergerakan satu sendi untuk memberi kesan kepada sendi yang lain melalui pautan kinetik.

Dr. Arthur Steindler menggunakan teori ini pada tahun 1955 dan memasukkan analisis pergerakan manusia. Steindler mencadangkan bahawa penghujung sesuatu siri yang tegar, segmen yang bertindih dan rantaian kinetik sebagai satu kejayaan kombinasi sendi yang bergabung membentuk satu unit motor yang kompleks. Pergerakan yang melibatkan segmen-segmen ini pula dikategorikan kepada dua jenis iaitu terbuka dan tertutup.

Pergerakan rantaian kinetik terbuka

Steindler mendefinisikan rantaian kinetik terbuka sebagai gabungan beberapa sendi yang berjaya di mana segmen terminal boleh bergerak secara bebas. Dalam pergerakan rantaian kinetik terbuka, aspek distal yang paling hujung atau penamat kepada rantaian badan, bergerak secara bebas dan tidak terikat pada apa-apa objek. Berikut merupakan contoh senaman rantaian kinetik terbuka:

Seated leg extension

Leg curl

Bench press

Dumpbell biceps curl

Lat pull-down

Closed-chain movement

Steindler mendefinisikan rantaian kinetik tertutup pula sebagai satu kondisi atau suasana segmen distal bertemu dengan halangan luaran lalu menyekat pergerakan. Di dalam pergerakan rantaian kinetik tertutup, penghujung distal adalah tetap, menekan kemampatan sendi lalu menyebabkan sendi menjadi stabil. Berikut merupakan contoh senaman rantaian kinetik tertutup yang dianggap lebih berkesan berbanding senaman rantaian kinetik terbuka:

Squat

Wall slides

Lunges

Elliptical training

Stair stepper

Versa climber

Push-ups

Memahami bagaimana badan dan kesemua segmen berkerjasama adalah sangat penting dalam membentuk program senaman yang berkesan. Lagipun, mengetahui perbezaan antara rantaian kinetik terbuka dan tertutup boleh membantu anda untuk memilih senaman mana yang lebih berkesan bergantung kepada kemahuan dan keperluan klien.

Hello Health Group
 tidak menyediakan nasihat perubatan, diagnosis, atau rawatan.


Kebenaran mengenai Aditif Makanan

Aditif makanan bukan benda baharu dalam industri pemakanan. Selama ini, kita telah menggunakan aditif makanan untuk mengawet daging, ikan, rempah-ratus, ataupun herba. Sekarang ini, teknologi pemprosesan makanan semakin maju, begitu juga dengan perkembangan aditif makanan. Bagaimanapun, kegunaan aditif atau bahan tambahan dalam makanan menimbulkan banyak kontroversi, mempunyai pro dan kontra.

Apakah itu aditif makanan?

Menurut CODEX Alimentarius Commission, aditif makanan adalah bahan yang tidak dianggap sebagai makanan atau kandungan makanan. Aditif makanan mempunyai sedikit atau tiada nilai pemakanan. Penambahan aditif makanan pada makanan adalah untuk tujuan teknologi dalam pembuatan, pemprosesan, penyediaan, rawatan, pembungkusan, pengangkutan, dan pengawetan. Kita juga ada menambah aditif makanan untuk membuat makanan mengikut ciri yang dimahukan oleh pengilang. Aditif makanan tidak termasuk bahan cemar atau bahan yang ditambah pada makanan untuk tujuan meningkatkan nilai pemakanan.

Klasifikasi aditif makanan

Aditif makanan boleh dibahagikan kepada beberapa kumpulan:

Pewarna makanan
: Ini mungkin digunakan untuk menambah warna bagi menjadikan produk kelihatan lebih menarik.

Pemanis
: Ini digunakan untuk membuat rasa makanan menjadi manis. Gula adalah pemanis semula jadi yang ada dalam kebanyakan makanan. Pemanis tiruan seperti sakarin dan aspartame adalah berkali-kali lebih manis daripada gula.

Pengawet
: Ini digunakan untuk menghalang pertumbuhan mikrob seperti bakteria atau kulapok dalam produk semasa simpanan. Pengawet juga memanjangkan tarikh luput makanan.

Antioksidan
: Ini adalah untuk menghalang tindak balas kimia dalam makanan, di mana kehadiran oksigen dalam udara menjadikan makanan rosak dan kurang enak.

Emulsifier
dan
penstabil
: Emulsifier membantu untuk mencampurkan bahan-bahan yang tidak mudah untuk bercampur dengan sendiri seperti air dan minyak. Penstabil pula menghentikan bahan-bahan ini daripada terpisah semula selepas sudah dicampurkan.

Penambah rasa
 dan
perasa
: Ini digunakan untuk memberi rasa pada makanan yang hilang semasa pemprosesan, atau boleh ditambah untuk memberi rasa pada makanan yang mempunyai sedikit rasa.

Kenapa kita perlu gunakan aditif makanan?

Pada hari ini, terutamanya dalam negara-negara perindustrian, bukan mudah untuk dapat memasak di rumah hari-hari kerana jadual kerja yang padat. Jadi, pemprosesan makanan berskala besar adalah penting untuk menyediakan bekalan yang cukup kepada pasar raya kecil dan besar, atau restoran makanan segera. Ini memerlukan makanan pemproses untuk mengekalkan kualiti makanan pada masa panjang. Untuk memenuhi keperluan tersebut, aditif makanan telah digunakan untuk banyak kegunaan seperti mencipta warna yang menarik, meningkatkan kemanisan makanan, dan memanjangkan tarikh luput sesuatu produk.

Soal kesihatan

Penyelidikan menunjukkan bahawa sesetengah aditif, apabila digunakan dalam dos yang besar, boleh menyebabkan kanser. Bagaimanapun, ujian klinikal kebanyakannya menggunakan haiwan sebagai bahan utama ujian. Jadi, kesan sebenar aditif makanan pada manusia masih belum diketahui. Sesetengah aditif diketahui meningkatkan risiko hiperkepekaan, masalah tingkahlaku atau juga masalah asma, dalam kalangan kanak-kanak.


8 Makanan Bagus Untuk Mata Sihat, Cerah & Terang! Lobak Ada Dalam Senarai?

Gaya hidup sihat adalah kunci kepada kesihatan serta kekuatan
deria penglihatan kita semua
. Dalam usaha untuk mendapat penglihatan yang cerah lagi terang, makanan untuk mata sihat sudah tentu mampu membantu!

Untuk mendapatkan lebih banyak informasi tentang Kesihatan Mata, anda boleh klik

di sini.

Makanan untuk mata sihat ada banyak!

#1. Sayur berdaun hijau gelap

Untuk mengelakkan penyakit mata seperti degenerasi makular – keadaan yang menyebabkan kerosakan retina secara progresif, menyebabkan
kerosakan pada penglihatan dengan perlahan
.

Jadi, sayur hijau gelap, seperti kailan, bayam,
collard green
 dan
romaine
, sudah tentu harus ada di dalam menu.

Ini adalah kerana ia mengandungi
lutein
 dan
zeaxanthin
, dua nutrien penting yang mempunyai fungsi antioksida dalam badan dan membantu mencegah kerosakan sel.

Daun hijau sebenarnya mempunyai banyak vitamin dan mineral yang membantu mengekalkan mata yang sihat,
seperti vitamin C
 (antioksida yang menghalang degenerasi makula yang berkaitan dengan usia – AMD – dan katarak), beta karotena (yang merupakan sejenis vitamin A, penting untuk mencegah AMD dan katarak, serta rabun malam),
lutein
 dan
zeaxanthin
.

Sebenarnya
, lutein
 dan
zeaxanthin
 adalah dua nutrien
 penting untuk kesihatan mata
, kerana kedua-duanya didapati dalam kepekatan yang tinggi dalam makula anda – bahagian tengah kecil retina anda yang bertanggungjawab untuk penglihatan pusat yang terperinci.

Lebih khusus lagi,
lutein
 juga terdapat dalam pigmen makula – untuk membantu melindungi penglihatan pusat anda dan membantu dalam penyerapan cahaya biru – dan
zeaxanthin
 terdapat dalam retina anda.

Baca lagi artikel berkaitan:

Nak Diet Makan Sayur? Kenali Beza Diet Sayuran Vegan Dan Vegetarian!

Tak Makan Sayur, Tubuh Masih Boleh Dapat Khasiat Ke? Ini Cara Diet Sihat Tanpa Sayur-Sayuran

Bapa Anak 3 Kongsi Tip Ajar Si Kecil Makan Sayur, Tak Perlu Paksa!

Anak Tidak Mahu Makan Sayur? Ini 8 Benda Yang Anda Boleh Buat Untuk Pujuk Mereka!

Makanan untuk mata sihat #2. Keledek

Buah oren terang dan sayur-sayuran mendapatkan warnanya dari karotena beta, pelopor kepada vitamin A, yang
membantu menambah kesihatan penglihatan
.

Ini adalah sumber yang sangat baik bagi vitamin A dan C, seperti yang dinyatakan sebelum ini, bahawa ia adalah antioksida

yang melindungi mata daripada AMD dan katarak.

#3. Asid lemak omega 3

Sumber yang paling biasa omega-3 adalah ikan seperti salmon, sardin, tuna dan ikan kembung, mempunyai pelbagai manfaat
 termasuk untuk kesihatan mata anda
.

Selain daripada ikan, anda boleh cuba walnut yang mengandungi selenium (membantu dalam proses pengoksidaan), dan asid lemak omega-3 (yang membantu menjaga pengaliran saraf yang betul di dalam retina).

#4. Buah mangga

Seperti kebanyakan
buah-buahan dan sayur-sayuran kuning
, ini adalah sumber besar vitamin A, dan juga sumber vitamin E, yang membantu mengawal tekanan pada mata.

#5. Buah epal

Buah ini mengandungi beberapa antioksida
, termasuk pigmen tumbuhan
quercitin
 (yang melindungi mata daripada sinaran solar) dan rutin (yang diketahui membantu mengurangkan kebocoran di saluran darah kecil di dalam retina).

#6. Kekacang juga bagus untuk mata

Ini antara makanan yang bukan sahaja lazat, tetapi juga
 sumber vitamin E dan zink
 (yang diketahui dapat membantu menstabilkan dan meningkatkan penglihatan pesakit degenerasi makular).

Makanan untuk mata sihat #7. Jagung

Ia adalah sumber
litein
 yang baik, iaitu merupakan pigmen kuning yang dijumpai di dalam makula.

Ia
membantu mencegah degenerasi makula
, dan melindungi rod dan kon daripada kerosakan radikal bebas disebabkan oleh cahaya UV.

Makanan untuk mata sihat #8. Brokoli

Mungkin ramai yang tidak suka sayur hijau, tetapi ia mengandungi banyak mineral berguna sebagai makanan untuk mata sihat.

Ia mengandungi
lutein
,
zeaxanthin
,
selenium
, asid alfa lipoik (juga ada dalam bayam; memainkan peranan yang penting untuk penghasilan tenaga di dalam sel,
dan melawan radikal bebas
), CoQ10 (yang membantu sel menguraikan makanan kepada tenaga, juga terdapat di dalam bayam), vitamin C dan E, dan asid folik.

Sementara sayur ini telah lama dicanangkan sebagai pencegah kanser dan sakit jantung, ia juga penting untuk kesihatan mata.

Selain mengandungi
lutein
 dan
zeaxanthin
, brokoli juga tinggi dengan vitamin C yang amat bagus!


Ini 5 Jenis Ubat Kencing Manis Cara Kampung, No 1 Paling Ramai Orang Amalkan!

Walaupun sudah wujud banyak jenis
ubat untuk mengawal dan merawat diabetes
, namun masih ada individu yang mungkin lebih percaya ubat kencing manis cara kampung.

Ya, perkara ini tidak salah kerana ubat tradisional itu juga salah satu ikhtiar dalam perubatan. Cuma, anda perlu tahu bahawa ia mungkin ada risiko atau hanya plasebo.

Persoalannya, selamat ke jika guna ubat kencing manis cara kampung? Jom terus baca artikel ini!

Ubat kencing manis era moden…

Kini, masalah diabetes itu mungkin boleh dikawal atau dirawat dengan penggunaan ubat-ubatan yang telah disarankan dan dipreskripsikan oleh doktor atau ahli farmasi.

Antara yang paling popular adalah insulin
. Ia sangat penting buat pesakit diabetes jenis 1 kerana tubuh badan mereka tidak dapat menghasilkan insulin secara semula jadi.

Pun begitu, mungkin ada juga pesakit diabetes jenis 2 yang perlu ambil suntikan insulin angkara tubuh badan mereka
tidak dapat menggunakan hormon ini dengan baik
.

Dalam pada itu, ada banyak lagi jenis ubat kencing manis era moden untuk tujuan sama yakni memastikan kadar gula dalam darah kekal di paras baik. Contohnya
S
ulphonylurea
,
Metformin
,
Meglitinides
,
Thiazolidinediones
 dan lain-lain.

Ubat-ubatan di atas ini hanya boleh didapatkan di klinik, hospital atau farmasi dengan preskripsi daripada doktor. Ia selamat selagi anda ambil dengan tatacara yang betul!

Ubat kencing manis cara kampung…

Berbalik pada topik utama artikel iaitu selamat ke jika guna ubat kencing manis cara kampung?

Sebenarnya, semua jenis penyakit ada rawatan atau ubatan tradisional sebagai alternatif dan tentu sahaja kencing manis juga tidak terkecuali kerana ia penyakit yang sangat umum.

Sebaiknya, kita tidak boleh menyalahkan mereka yang mengamalkan ubat kencing manis cara kampung kerana ia juga adalah satu satu ikhtiar bagi individu masing-masing.

Berikut adalah ubat tradisional yang
ramai percaya boleh jadi penawar penyakit kencing manis
:

#1. Peria katak

Peria katak ini mengandungi lektin yang mampu menurunkan kadar glukosa dalam darah selepas bertindak balas dengan tisu utama dan menghilangkan selera makan individu.

Lektin adalah juga punca utama kepada perkembangan hipoglemik. Jadi, salah satu langkah yang boleh diamalkan adalah dengan
cara pengambilan air jus berasaskan sayur ini
.

Dalam pada itu, jus ini juga disarankan untuk diambil dengan mencampurkannya bersama bahan yang lain seperti epal hijau, lada benggala, daun saderi atau timun dan lain-lain.

#2. Halia putih

Halia putih ini dikatakan berupaya membantu pesakit diabetes dalam mengawal kadar glisemik, menggalakkan penghasilan insulin serta
mengelak masalah katarak pada mata
.

Menurut sebuah kajian, didapati bahawa hanya 2 gram serbuk halia putih yang diambil pada setiap hari mampu untuk menurunkan paras gula dalam darah sebanyak 12%.

Selain itu juga, didapati juga bahawa ia sebenarnya mampu untuk membantu meningkatkan kepekaan insulin sekali gus melindungi individu daripada penyakit kencing manis.

#3. Bunga cengkih

Bunga cengkih ini terdiri daripada 30% fenol antioksidan,
quercetin
 serta
anthocyanin
– sebatian antiseptik yang mempunyai banyak manfaat seperti antiradang dan lain-lain.

Menurut sebuah kajian, didapati bahawa ia mungkin
akan dapat membantu mengawal paras gula
, trigliserida serta kolesterol LDL di dalam darah penderita kencing manis.

#4. Kayu manis

Kayu manis ini adalah sejenis tumbuhan yang mampu mengawal glukosa dalam darah lantas menjadikannya sangat bagus untuk
membantu melawan penyakit kencing manis
.

Menurut sebuah kajian, didapati bahawa ia mungkin dapat membantu meningkatkan keupayaan insulin selain berupaya mencegah tanda dan gejala diabetes itu sendiri.

Ubat kencing manis cara kampung #5. Ginseng

Ginseng adalah herba ajaib yang dipercayai
mampu untuk menyembuhkan pelbagai jenis penyakit
 termasuk kencing manis. Adakah ia benar? Ya, ia sukar untuk dinafikan!

Ini kerana setiap bahagian tumbuhan ini daripada akar, daun dan buah dipercayai mampu membantu mengatur penyerapan glukosa serta mengawal kadar ia naik dan turun.

Apa yang lebih menarik adalah ia dikatakan mampu meningkatkan tenaga dan stamina. Ia sudah tentu sangat penting buat pesakit diabetes yang kerap lesu dan lemah.

Selamat ke jika guna ubat diabetes tradisional?

Sebenarnya, tiada kata putus yang kami boleh kata sama ada ubat diabetes tradisional itu selamat atau tidak. Semuanya, adalah bergantung kepada individu itu sendiri.

Apa yang mungkin kami boleh nyatakan adalah kebanyakan rawatan atau ubatan cara kampung ini tidak wujud risiko yang terlalu besar kerana ia banyak menggunakan bahan alami.

Pun begitu, adalah lebih baik untuk anda dapatkan informasi dan nasihat daripada doktor tentang
segala jenis pengubatan yang anda ingin cuba
 sama ada bersifat klinikal atau tradisional ya!


Jangan Suka Minum Manis, Ini Had Gula Yang Boleh Diambil Sehari, Jika Tidak, Membawa Maut!

“Rugi kau tak cuba minuman
mermaid
baru tu. Dah lah sedap, cantik pulak tu!
Insta-worthy okay?,
” usik Nini kepada teman serumahnya. Apa yang Nini tidak tahu, kadar gula dalam minuman manis itu lebih daripada yang disyorkan oleh Pertubuhan Kesihatan Sedunia!

Ada
pelbagai jenis minuman yang viral di Malaysia,
 dan nampaknya semakin manis dan cantik minuman itu, semakin tinggilah sambutannya! Secawan tak cukup ya!

Apa yang mungkin kita tidak sedar adalah pengambilan minuman manis yang berlebihan boleh memudaratkan kesihatan dalam jangka masa panjang.

Persoalannya, berapa banyakkah yang dikatakan memudaratkan?

Untuk mendapatkan lebih banyak info tentang Pemakanan Sihat, sila dapatkannya
di sini.

Perbezaan gula tambahan dan natural

Tidak semua jenis gula memudaratkan. Gula boleh dijumpai secara natural dalam makanan tinggi karbohidrat, buah-buahan, sayur-sayuran dan produk tenusu.

Gula di dalam buah-buahan dikenali sebagai fruktosa,
manakala di dalam susu dikenali sebagai laktosa.

Makanan tinggi dalam kandungan karbohidrat mempunyai jumlah gula natural yang memadai untuk tubuh badan kita.

Contoh makanan tinggi karbohidrat yang mempunyai kadar gula natural ialah:

Nasi

Mi kuning

Pasta

Roti

Ubi-ubian

Walaupun kadar gula wujud secara semula jadi dalam makanan, namun gula tambahan sering digunakan dalam makanan yang dimasak atau diproses.

Gula tambahan yang selalu digunakan ialah gula kasar atau sukrosa dan sirap jagung fruktosa tinggi.
 Ia mudah didapati dalam makanan atau minuman yang diproses, makanan ringan, kuih-muih, kek dan biskut.

Pengambilan kadar gula yang tinggi mampu menyebabkan anda mendapat pelbagai jenis penyakit di masa akan datang seperti kencing manis
, masalah buah pinggang, masalah jantung dan sebagainya.

Kadar gula yang diambil di Malaysia

Kajian mendedahkan kadar pengambilan gula oleh rakyat Malaysia semakin meningkat setiap tahun.

Perubahan mendadak yang berlaku ini berkait rapat dengan perubahan gaya hidup kita masa kini.

Masalah kencing manis di Malaysia semakin banyak dalam kalangan rakyat.
Seorang daripada lima rakyat Malaysia kini didiagnosis dengan penyakit kencing manis.

Selain itu, statistik bagi penyakit kencing manis meningkat dua kali ganda pada tahun 2011, sebanyak 3 juta rakyat berbanding 1.5 juta rakyat pada tahun 2006.

Statistik menunjukkan pada tahun 2005, sebanyak 30.3 juta kilogram gula per kapita diproses untuk kegunaan rakyat Malaysia.

Namun begitu, pada tahun 2013, sebanyak 43 juta kilogram gula per kapita disediakan untuk kegunaan domestik di Malaysia, bersamaan dengan 118 gram gula setiap hari.

Jumlah ini sangat menakutkan kerana Pertubuhan Kesihatan Sedunia (WHO) cuma mengesyorkan pengambilan gula sebanyak 15-20 juta kilogram per kapita setiap tahun atau 41.1-54.8 gram setiap hari!

Cadangan oleh Pertubuhan Kesihatan Sedunia

WHO mengesyorkan pengambilan gula tambahan haruslah dihadkan, tidak lebih daripada 10% penggunaan tenaga harian kita.

Dengan erti kata lain, jumlah purata pengambilan gula tambahan untuk seorang dewasa sepatutnya tidak boleh melebihi 10 sudu teh sehari atau sebanyak 50 gram sehari.

Jika berat badan anda melebihi normal ataupun mengalami obesiti, sebaiknya anda elakkan pengambilan gula tambahan sama sekali.

Mudarat pengambilan berlebihan

Pengambilan gula yang berlebihan untuk jangka masa panjang boleh menjurus kepada banyak penyakit
, terutama sekali jika anda mempunyai ahli keluarga yang didiagnosis dengan penyakit yang sama.

Contoh penyakit yang mudah didapati dek kerana gula ialah:

Obesiti

Kencing manis

Darah tinggi

Sakit jantung

Malaysia mempunyai kadar obesiti yang tertinggi di Asia, sebanyak 64% lelaki dan 65% wanita yang mempunyai berat badan yang berlebihan.

Statistik kencing manis untuk rakyat berumur 18 tahun ke atas juga meningkat dari 11.6% pada tahun 2005 ke 17.5% pada tahun 2015.

Cadangan pengurangan kadar gula dalam diet anda

Jangan risau,
anda masih boleh makan nasi, daging, sayur-sayuran dan buah-buahan seperti biasa asalkan ia seimbang.

Masalah yang sering dialami oleh rakyat Malaysia adalah pengambilan kadar gula yang tidak berpatutan dalam minuman manis dan makanan yang diproses.

Kami faham, kadang-kadang kita mengidam, tetapi janganlah jadikannya sebagai rutin diet anda!

Akhir sekali, biasakan diri anda dengan pengambilan air kosong yang banyak
, dan cuba hadkan pengambilan gula dalam kopi dan teh anda.

Elakkan meletakkan gula dalam masakan,
sebaliknya tukarlah resipi anda dan gunakanlah rempah-ratus seperti kayu manis, buah pala
, atau buah dan sayur seperti lemon, limau purut atau lada benggala sebagai penambah rasa dalam masakan.


Lelaki Yang Ada Masalah Prostat & Pundi Kencing Boleh Cuba Senaman Ini!

Perbuatan membuang air kecil adalah satu proses perkumuhan yang normal berlaku bagi menyingkirkan lebihan cecair dalam tubuh badan kita.

Pun begitu, ia akan menjadi satu masalah yang mengganggu kehidupan seharian sekiranya ia perlu dilakukan banyak kali pada sesuatu masa.

Bagi lelaki,
keadaan ini mungkin berlaku akibat dua kondisi kesihatan!
 Apakah ia?

Ini rupanya sebab kerap kencing bagi lelaki yang sebenar!

Ramai yang akan sangka bahawa perkara ini terjadi disebabkan oleh terlalu banyak minum air.

Ya, ia mungkin salah satu daripada asbab yang logik dan masuk akal kerana memang benar pengambilan air boleh mempengaruhi kekerapan membuang air kecil.

Pun begitu, sebenarnya mungkin juga wujud kondisi kesihatan dalam diri yang anda sendiri tidak sedari iaitu
masalah pada prostat serta pundi kencing
.

Masalah prostat

Prostat adalah kelenjar sebesar saiz kacang dan terletak di antara pangkal zakar dan pundi kencing, yang hanya ada pada lelaki.

Apabila meningkat usia, kelenjar ini mungkin akan membesar dan membengkak lantas memberi tekanan kepada saluran air kencing.

Kondisi yang dikenali sebagai
benign prostatic hyperplasia (BPH)
 ini seterusnya akan membuat lelaki kerap terasa ingin terkencing.

Masalah pundi kencing

Masalah pundi kencing yang biasa berlaku adalah
overactive bladder (OAB)
 dan ia akan mengakibatkan otot pengawal pundi kencing menjadi lemah.

Kesannya, kondisi ini menyebabkan lelaki akan lebih kerap terasa ingin membuang air kecil sedangkan ia telah dilakukan banyak kali.

Ia juga dipengaruhi oleh pengambilan terlalu banyak air dalam sesuatu masa terutamanya air berkafein, bergas, alkohol atau jus sitrus.

Adakah anda salah seorang yang mengalaminya namun tidak tahu sebab kerap kencing? Segera berjumpa doktor untuk ketahui diagnosis sebenar ya!

Senaman boleh bantu lelaki dengan masalah kerap kencing?

Kebiasaannya, otot yang mengawal fungsi perkumuhan ini akan menjadi lemah seiring dengan peningkatan usia seorang lelaki.

Disebabkan itu, lelaki yang sudah berusia atau warga emas kerap mengalami masalah sukar mengawal pembuangan air kecil.

Selain mengambil ubatan sesuai mengikut saranan doktor, anda juga mungkin boleh menyelesaikan masalah ini hanya dengan melakukan senaman!

Senaman yang dimaksudkan di sini sebenarnya adalah mudah iaitu hanya dengan
berjalan, berjoging, berenang atau apa-apa lagi aktiviti yang sihat
.

Atau untuk lebih menarik, anda juga mungkin boleh mengikuti isteri anda untuk menghadiri kelas tarian zumba, poco-poco atau aerobik.

Pendek kata, bersenamlah untuk pundi kencing dan kesihatan yang lebih sejahtera!

Senaman kegel adalah jawapan yang paling tepat?

Mungkin anda akan menyangkakan bahawa senaman kegel ini hanya untuk golongan wanita sahaja bukan? Tidak, lelaki juga boleh dan perlu melakukannya!

Ini kerana ia boleh membantu merawat lelaki dengan masalah prostat dan pundi kencing yang menjadi sebab kerap kencing berlaku.

Buat anda yang belum tahu,
 senaman kegel dicipta untuk menguatkan dinding pelvik
 terutamanya buat mereka yang ada masalah berkaitan dengannya.

Tetapi, bagaimana untuk menjayakan senaman ini?

Ini cara untuk melakukannya

Pertama sekali, anda sendiri perlu mengetahui di mana terletaknya otot pada dinding pelvik dengan cara membuang air kecil dan tahan ia seketika.

Melalui langkah ini, anda akan mampu mengenal pasti dengan tepat kedudukan otot yang berjaya menahan air kecil tadi daripada keluar.

Kemudian, mulakan senaman kegel dengan pundi kencing yang kosong selepas kencing. Berbaring di atas lantai dengan lutut membengkok.

Selepas itu, cuba kemutkan otot dinding pelvik anda selama beberapa saat dan pastikan bahagian ini relaks seketika serta ulang proses ini.

Namun sila pastikan anda fokus kepada otot ini sahaja ya? Selepas sudah mahir,
 anda juga boleh melakukannya ketika sedang duduk atau berdiri
!

Lelaki, jangan ambil mudah jika alami masalah kerap kencing!

Konklusinya, terdapat dua sebab kerap kencing yang utama bagi lelaki dan mungkin juga wujud punca lain yang tidak diketahui.

Disebabkan itu, adalah wajar untuk kalian tidak mengambil ringan masalah ini dan segera berjumpa doktor untuk diagnosis.

Sementara itu,
 tidak salah juga untuk anda cuba senaman kegel
 yang ternyata bagus untuk kesihatan pundi kencing dan tubuh badan secara umum ini bukan?


Nafsu Berahi Membuak Di Bulan Puasa? Doktor Ini Kata Ada Kaitan Dengan KALORI!

Selain menahan lapar dan dahaga, ibadat puasa juga
memerlukan individu untuk menundukkan syahwat
. Apa yang pelik, ketika ini juga nafsu naik dengan agak tinggi.

Ya, memang benar bahawa yang dilarang itulah menggoda. Pun begitu, peningkatan nafsu lelaki dan nafsu perempuan pada waktu yang spesifik mungkin ada penjelasan lain.

Untuk tahu apa punca nafsu naik ketika berpuasa, jom terus baca artikel ini dengan lebih lanjut!

Banyak nafsu kena jaga di bulan puasa!

Ramadan adalah bulan mulia yang mendambakan semua manusia untuk lebih banyak buat amal dan ibadat. Dan sudah tentu, berpuasa adalah kewajipan paling utama.

Ramai orang yang mungkin hanya mengaitkan puasa itu dengan ketahanan diri dalam
 mengawal nafsu makan dan minum sahaja
 tanpa menyelitkan tentang nafsu seksual.

Sebenarnya, banyak nafsu kena jaga di bulan puasa dan ia bukan sekadar selera makan malahan juga hawa nafsu. Jika ia gagal dikawal,
maka akan rosak ibadat anda itu
.

Apa yang lebih menarik adalah ramai mungkin percaya bahawa syahwat akan lebih tinggi di bulan puasa berbanding bulan lain. Kepercayaan ini mungkin juga ada asasnya.

Persoalannya, kenapa? Adakah nafsu lelaki dan nafsu perempuan ini akan meningkat dengan mendadak pada ketika ia dilarang untuk dipuaskan? Atau ada faktor yang lain?

Kenapa nafsu naik tinggi di bulan puasa?

Kita tidak boleh kata bahawa akan ada ketika di mana nafsu syahwat individu itu tiba-tiba sahaja melonjak dengan begitu mendadak, contohnya di bulan puasa, Ramadan.

Ini kerana
peningkatan tahap libido individu itu
 bukan akibat faktor waktu atau masa yang tertentu sahaja tetapi ada kaitan juga dengan perbuatan atau persekitaran mereka sendiri.

Ada sebuah video yang membincangkan perkara ini dimuat naik oleh seorang doktor di TikTok:

https://vt.tiktok.com/ZSdh14hJT/

Menurut Doktor Perubatan dan Pakar Estetik, Dr Aizul Hafizi,
 pengambilan kalori yang mungkin lebih rendah
 di bulan puasa akan menyebabkan rangsangan pada hormon seksual sekali gus meningkatkan libido.

Dalam erti kata yang lebih mudah, semakin rendah pengambilan kalori, maka semakin tinggi rangsangan pada hormon seksual. Akibatnya, nafsu naik tanpa anda dapat duga.

Selain kalori, apa lagi punca libido tinggi?

Seperti mana yang telah diperkatakan oleh Dr Aizul Hafizi di dalam video tular itu tadi, nampaknya pengambilan kalori rendah adalah punca naiknya libido yang paling utama.

Namun demikian, ia mungkin bukan satu-satunya sebab perkara ini berlaku kerana ada beberapa lagi faktor risiko yang lain meskipun ia tidak begitu besar atau ketara.

Makanan afrosidiak

Ketika bersahur dan berbuka, ada banyak juadah yang boleh anda pilih. Maka tidak mustahil juga jika ada antara
menu anda itu adalah jenis afrosidiak
 yang juga boleh jadi punca nafsu naik.

Perilaku anda dan pasangan

Secara tidak sengaja, anda mungkin telah menggunakan pakaian, bunyian, wangian atau
perbuatan yang boleh menggoda pasangan
 sekali gus meningkatkan syahwat di bulan puasa.

Suasana di dalam rumah

Ketika berpuasa, sudah tentu tidak banyak aktiviti yang anda boleh buat di dalam rumah. Jadi,
akan banyak fantasi yang terlintas terutama
 jika anda hanya berdua-duaan dengan pasangan.

Akan tetapi, ketiga-tiga ini cuma faktor risiko yang ringan dan ia tidak wajar dijadikan sebagai alasan untuk membatalkan puasa hanya kerana anda gagal kawal nafsu!

Apa yang individu boleh buat tentangnya?

Konklusinya, nafsu lelaki dan nafsu perempuan ada potensi untuk meningkat dengan mendadak di bulan Ramadan angkara pengubahsuaian pengambilan kalori harian.

Jadi, apa yang individu boleh buat jika nafsu naik ketika sedang berpuasa? Adakah perlu untuk puasa dibatalkan?

TIDAK! Ini kerana
puasa itu ibadat wajib dan bukan pilihan
.

Sebaliknya, anda boleh menggunakan peluang ini sebagai masa untuk melatih diri dalam menahan dan mengawal bukan sahaja nafsu makan dan minum malahan seksual.

“Apa yang pasangan suami isteri boleh buat untuk menyelesaikan masalah ini adalah dengan cara ‘tunda’ rancangan untuk melakukan hubungan
 seks kepada waktu maghrib dan malam
 ketika di mana anda telah berbuka puasa,” jelas Dr Aizul Hafizi lagi.

Sebenarnya, perkara ini bukan satu isu besar kerana nafsu seksual adalah satu perkara yang boleh dilatih dan dikawal dengan baik jika anda tahu caranya. Sekiranya anda ada masalah tentang perkara ini, segera rujuk dengan doktor pakar.


Bunion (Pembedahan)

Ketahui asas-asasnya

Apa itu Pembedahan Bunion?

Pembedahan bunion dilakukan apabila bunion menyebabkan tekanan dan kesakitan. Pembedahan ini boleh meluruskan ibu jari dan membuatkan bahagian kaki anda perkadaran kepada kasut normal.

Bunion merupakan ketulan tulang di bahagian atas kaki, di pangkal ibu jari kaki anda.

Penyebab yang paling biasa bagi bunion adalah kasut tidak cukup luas untuk jari kaki anda; Oleh itu, ibu jari kaki tidak terletak di tempat yang betul. Kadang-kadang penyakit ini datang dengan artritis di pangkal jari ibu jari kaki anda.

Apakah kebarangkalian Pembedahan Bunion?

Kebanyakan bunion dirawat tanpa pembedahan. Walaubagaimanapun, jika rawatan bukan pembedahan berkesan, doktor akan melakukan pembedahan untuk melegakan kesakitan, membaiki deformasi kaki yang berkaitan dan membantu anda terus beroperasi secara normal. Pembedahan biasanya dilakukan apabila:

Rawatan bukan pembedahan tidak mengurangkan kesakitan yang disebabkan oleh bunion.

Anda mengalami kesukaran berjalan atau melakukan aktiviti harian.

Fahami risiko-risikonya

Apakah risiko-risiko Pembedahan Bunion?

Apabila anda belajar mengenai pembedahan bunion, berhati-hatilah bahawa sekarang terdapat pembedahan dipanggil “mudah’ atau “minimum’ yang biasanya pembedahan “perbaiki”, dan iklan pembedahan ini memberitahu bahawa mereka boleh membetulkan kaki anda dengan sempurna seperti sebelum. Namun, iklan itu salah. Kerana tujuan pembedahan adalah untuk melegakan kesakitan dan memperbaiki ubah bentuk seberapa banyak yang mungkin, tetapi ia tidak boleh membetulkan kaki dengan sempurna. Pembedahan ini bukan pembedahan kosmetik.

Anda harus ingat bahawa selepas pembedahan, anda masih tidak boleh memakai kasut bersaiz kecil, atau kasut dengan spearheads. Malah, anda perlu mengehadkan memakai beberapa jenis kasut untuk sepanjang hayat. Ketahui jenis kasut yang sesuai dengan anda.

Ingatlah bahawa penyebab utama bunion adalah memakai kasut yang terlalu ketat. Jika anda terus memakai kasut jenis itu, bunion akan berulang.

Komplikasi lazim daripada pembedahan ini termasuklah:

Rasa sakit;

Pendarahan;

Jangkitan kawasan pembedahan (luka);

Parut buruk;

Darah beku;

Dysuria.

Komplikasi khusus daripada pembedahan bunion termasuklah:

Kerosakan saraf;

Masalah penyembuhan tulang;

Kehilangan upaya untuk menggerakkan ibu jari anda;

Kesakitan yang luar biasa, kekakuan dan kehilangan pergerakan kaki anda (sindrom kesakitan serantau yang kompleks);

Kesakitan tunggal;

Kecacatan berulang.

Adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Bagaimanakah saya bersedia untuk Pembedahan Bunion?

Sebelum pembedahan, beritahu pakar ortopedik tentang ubat-ubatan yang anda sedang ambil. Mereka akan memberitahu anda ubat-ubatan yang anda harus dan tidak harus dan berhenti mengambilnya sebelum pembedahan.

Ujian makmal, termasuk ujian darah, ECG, X-ray dada, ujian air kencing, dan kaki istimewa X-ray, mungkin disarankan oleh ortopedik untuk membantu mereka membuat rancangan untuk pembedahan.

Apa yang berlaku semasa Pembedahan Bunion?

Terdapat pelbagai anestesia. Pembedahan biasanya mengambil masa 30 minit hingga satu jam.

Ada kaedah pembedahan lain. Pemilihan berdasarkan keparahan penyakit dan kecacatan kaki.

Pakar bedah akan menggunakan pin, wayar atau skru untuk memegang tulang dengan tegas di tempat sementara mereka sembuh. Bergantung pada jenis pembedahan yang anda ada, doktor akan menentukan untuk tinggalkannya di kaki anda, atau melakukan pembedahan lain untuk mengeluarkannya.

Beberapa pembedahan yang lazim termasuk:

Osteotomi: jenis pembedahan ini biasanya digunakan. Semasa pembedahan, doktor akan membuang tulang-tulang yang meresap di kaki dan menggerakkan tulang di ibu jari kaki untuk kembali sejajar.

Arthrodesis: semasa pembedahan, doktor akan melekatkan tulang jari dan tulang kaki di ibu jari bersama. Pembedahan jenis ini digunakan untuk pesakit yang mengalami masalah kecacatan jari yang teruk atau sendi degeneratif yang terlalu parah.

Arthroplasty excision: semasa pembedahan, doktor akan mengeluarkan jari-jari yang rosak, kemudian membuat sendi palsu oleh tisu parut.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku selepas Pembedahan Bunion?

Anda sudah boleh pulang ke rumah pada hari pembedahan atau keesokan harinya.

Anda patut meluangkan kebanyakkan masa pada minggu pertama mengangkat kaki anda untuk mengurangkan bengkak.

Bersenam dengan kerap akan membantu anda kembali ke aktiviti normal secepat mungkin. Sebelum anda memulakan latihan, tanya nasihat kakitangan perubatan atau doktor anda.

Ia mungkin mengambil masa enam minggu atau lebih untuk mengurangkan bengkak cukup untuk anda memakai kasut lembut normal.

Biasanya, anda tidak boleh memakai kasut normal dalam masa 6 bulan selepas pembedahan. Doktor mungkin membalut kaki anda atau memberikan kasut khas sebagai pendakap untuk membantu anda pergi dengan tumit dan melindungi kawasan pembedahan.

Hello Health Group

tidak memyediakan nasihat perubatan, diagnosis atau rawatan.


Ulser Duodenal

Definisi

Apa itu Ulser Duodenal?

Ulser Duodenal adalah luka terbuka di lapisan dinding duodenum, bahagian pertama usus kecil, yang terletak distal (selepas) bahagian perut. Istilah yang luas digunakan untuk ulser di dalam perut atau lapisan duodenal adalah penyakit ulser peptik. Kebanyakan penyebab ulser perut juga bertanggungjawab terhadap perkembangan Ulser Duodenal.

Duodenum mempunyai lapisan epitelium dalaman, yang dikenali sebagai mukosa. Ia terdiri daripada sel-sel kolumnar dan juga mengandungi sel khusus yang menghasilkan lendir dan beberapa enzim pencernaan. Dengan Ulser Duodenal, mukosa terkikis mendedahkan lapisan asas seperti submukosa dan dalam kes-kes yang teruk, ulser mungkin menembusi dinding duodenal.

Duodenum mempunyai mekanisme perlindungan tersendiri terhadap asid gastrik sebagai tambahan kepada lendir mukus seperti perut. Apabila keasidan dikesan di duodenum, saluran pankreas menyusun gabungan air dan ion bikarbonat untuk meneutralkan asid gastrik dalam duodenum. Hormon pencernaan seperti secretin juga dilepaskan ke aliran darah untuk melambatkan pengosongan gastrik dan dengan itu membolehkan duodenum untuk menampung jumlah asid yang lebih kecil. Sel epitelium juga boleh secara aktif mengepam ion hidrogen dari lumen duodenal, seterusnya mengurangkan kandungan asid.

Apakah kebarangkalian Ulser Duodenal?

Ulser Duodenal adalah lebih biasa berlaku daripada ulser perut dan biasanya muncul bersendirian (tunggal). Ulser biasanya berbentuk dekat dengan injap pilorik dan lebih sering terjadi pada dinding  anterior duodenal.

Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Ulser Duodenal?

Gejala biasa untuk Ulser Duodenal adalah:

Sakit abdomen biasanya berpusat di bahagian atas abdomen.

Anemia biasanya menandakan kekurangan zat besi.

Masalah pencernaan.

Muntah.

Muntah darah (haematemesis).

Najis berwarna hitam (melaena).

Pengsan dan
 shock
.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas, atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Oleh itu, adalah yang lebih baik untuk berbincang dengan doktor anda apa yang terbaik untuk keadaan anda.

Punca

Apakah punca Ulser Duodenal?

Ulser Duodenal  timbul apabila mekanisma perlindungan yang melindungi lapisan epithelial dikompromi. Chyme berasid yang masuk dari perut boleh mengikis lapisan duodenum. Penyebab utama Ulser Duodenal, seperti ulser perut, puncanya termasuklah jangkitan H.pylori dan penggunaan NSAIDs.

Jangkitan Helicobacter pylori (H.pylori) H. pylori adalah sejenis bakteria yang menjejaskan lapisan perut tetapi juga boleh merebak ke duodenum terutama jika mukosa duodenal berubah dengan cara yang menyerupai lapisan perut (metaplasia gastrik).

H. pylori meningkatkan rembesan asid gastrik dalam perut dan juga merendahkan kandungan mukus pelindung.

Hal ini membolehkan asid gastrik untuk berhubung dengan lapisan duodenal, yang membawa kepada keradangan dan akhirnya ulser.

Ubat antiradang bukan steroid (NSAIDs). NSAID adalah ubat-ubatan yang banyak digunakan untuk mengurangkan keradangan dan mengurangkan kesakitan.

Ubat-ubatan ini merosakkan lendir pelindung duodenum dan seterusnya membolehkan asid gastrik dapat bersentuhan dengan lapisan duodenal.

Penggunaan NSAID secara kronik lebih cenderung untuk menyebabkan Ulser Duodenal.

Faktor-faktor Risiko

Apakah yang meningkatkan risiko saya kepada Ulser Duodenal?

Terdapat banyak faktor risiko untuk
Ulser Duodenal, seperti:

Merokok.

Penyalahgunaan alkohol.

Usia bertambah, terutamanya jika terdapat sejarah jangkitan H.pylori.

Penyakit yang teruk dan pesakit yang lemah.

Pengambilan agen kaustik.

Keadaan hyperaciditi seperti sindrom Zollinger-Ellison.

Epstein-Barr virus (EBV), cytomegalovirus (CMV) atau herpes simplex virus-1 (HSV-1).

Sejarah keluarga.

Kemoterapi dan terapi radiasi dalam pesakit kanser.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ulser Duodenal didiagnosis?

Gastroskopi (endoskopi) adalah ujian yang boleh mengesahkan Ulser Duodenal. Dalam ujian ini doktor atau jururawat melihat ke dalam perut dan bahagian pertama usus kecil anda (duodenum). Mereka melakukan ini dengan memasukkan teleskop yang tipis dan fleksibel ke bawah saluran (esofagus) anda. Mereka boleh melihat apa-apa keradangan atau ulser.

Ujian untuk mengesan kuman H. pylori (bakteria) biasanya dilakukan jika anda mempunyai Ulser Duodenal. Sekiranya H. pylori dikesan maka ia mungkin menjadi punca ulser. Secara ringkas, ia dapat dikesan dalam sampel najis (najis), dalam ujian nafas, dari ujian darah, atau dari sampel biopsi yang diambil semasa endoskopi. Lihat risalah berasingan yang bertajuk helicobacter pylori dan sakit perut untuk maklumat lanjut.

Bagaimana pesakit Ulser Duodenal dirawat?

Ubat penahan asid

Biasanya, tempoh 4-8 minggu untuk memakan ubat yang mengurangkan jumlah asid perut anda biasanya disarankan. Ubat yang paling biasa digunakan ialah penahan pam proton (PPI). Ini adalah kumpulan (kelas) ubat-ubatan yang berfungsi pada sel-sel yang melapisi perut, untuk mengurangkan pengeluaran asid. Mereka termasuklah esomeprazole, lansoprazole, omeprazole, pantoprazole dan rabeprazole, dan datang dalam pelbagai jenama. Kadangkala kelas ubat lain yang dipanggil H2 blocker digunakan. Mereka juga dikenali sebagai antagonis histamin H2-reseptor tetapi biasanya dikenali sebagai H2 blocker. H2 blocker berfungsi dengan cara yang berbeza pada sel-sel yang melapisi perut, mengurangkan pengeluaran asid. Mereka termasuk cimetidine, famotidine, nizatidine dan ranitidine, dan datang dalam pelbagai jenama. Oleh kerana jumlah asid dikurangkan, ulser biasanya sembuh. Walau bagaimanapun, ini bukanlah pengakhiran cerita.

Jika ulser anda disebabkan oleh H. pylori

Hampir semua Ulser Duodenal  disebabkan oleh jangkitan dengan H. pylori. Oleh itu, bahagian utama rawatan adalah untuk membersihkan jangkitan ini. Sekiranya jangkitan ini tidak dibersihkan, ulser mungkin kembali apabila anda berhenti mengambil ubat penahan-asid. Dua antibiotik diperlukan. Di samping itu, anda perlu mengambil ubat penahan asid untuk mengurangkan asid dalam perut. Hal ini diperlukan untuk membolehkan antibiotik berfungsi dengan baik. Anda perlu mengambil kombinasi terapi ini (kadang-kadang dipanggil triple terapi ) selama seminggu.

Satu kursus terapi kombinasi membersihkan jangkitan H. pylori sehingga 9 dalam 10 kes. Jika jangkitan H. pylori dibersihkan, peluang Ulser Duodenal untuk kembali akan berkurang. Walau bagaimanapun, dalam sebilangan kecil orang, jangkitan H. pylori kembali pada beberapa masa akan datang.

Selepas rawatan, ujian untuk memeriksa bahawa H. pylori telah disingkirkan boleh dilakukan. Sekiranya ia dilakukan, ujian ini perlu dilakukan sekurang-kurangnya empat minggu selepas terapi kombinasi telah selesai. Dalam kebanyakan kes, ujian yang negatif bermakna jangkitan telah hilang. Jika tidak, maka kursus  terapi kombinasi ulangan dengan set antibiotik yang berbeza boleh diberikan. Sesetengah doktor mengatakan bahawa untuk orang yang mempunyai Ulser Duodenal, ujian pengesahan ini tidak perlu dilakukan jika gejala telah hilang. Hal ini berdasasrkan hakikat bahawa gejala yang sembuh biasanya menunjukkan bahawa ulser dan penyebab (H. pylori) telah hilang. Tetapi, beberapa doktor mengatakan bahawa adalah perlu untuk berhati-hati. Doktor anda sendiri akan menasihati jika anda sepatutnya melakukannya. (Nota: ujian untuk mengesahkan bahawa H. pylori telah tersingkir biasanya disyorkan jika anda mempunyai ulser perut.)

Jika ulser anda disebabkan oleh ubat anti-keradangan

Sekiranya boleh, anda harus menghentikan ubat anti-keradangan. Ini membolehkan ulser untuk sembuh. Anda juga akan diberi ubat penahan asid untuk beberapa minggu (seperti yang dinyatakan di atas). Hal ini menghentikan perut daripada membuat asid dan membolehkan ulser untuk sembuh.

Walau bagaimanapun, dalam banyak kes, ubat anti-radang diperlukan untuk meringankan gejala arthritis atau keadaan lain yang menyakitkan, atau aspirin diperlukan untuk mengelak daripada pembekuan darah. Dalam keadaan ini, satu-satu pilihan adalah mengambil ubat penahan asid setiap hari selama-lamanya. Hal ini mengurangkan jumlah asid yang dihasilkan oleh perut, dan mengurangkan kemungkinan ulser untuk membentuk semula.

Pembedahan

Pada masa lalu, pembedahan biasanya diperlukan untuk merawat Ulser Duodenal. Hal ini sebelum diketahui bahawa H. pylori adalah penyebab kebanyakan Ulser Duodenal, dan sebelum ubat-ubatan penahan-asid moden menjadi tersedia. Pembedahan kini biasanya hanya diperlukan jika komplikasi duodenal ulser berlaku seperti pendarahan teruk atau berlubang (perforasi).

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ulser Duodenal?

Gaya hidup dan pengubatan sampingan yang berikut mungkin membantu anda menghadapi
 Ulser Duodenal:

Buat perubahan pada diet anda, seperti makan dengan sedikit tetapi lebih kerap. Perubahan ini boleh melegakan gejala anda, tetapi ia tidak akan membantu ulser anda sembuh.

Minum alkohol hanya dalam kesederhanaan, atau tidak minum sama sekali. Hadkan alkohol kepada 14 unit seminggu dan cuba untuk tidak minum selama 2 hari pada minggu itu. Minum alkohol yang terlalu banyak boleh memperlahankan ulser sembuh dan boleh menyebabkan gejala anda menjadi lebih teruk.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Tak Sempat Buka Seluar Terus Nak Terkencing, Cari 25 Makanan Ini Untuk Kuatkan Pundi Kencing

Pundi kencing bermasalah boleh dialami oleh sesiapa sahaja. Adakah terdapat makanan menguatkannya yang boleh diamalkan bagi mengatasi masalah ini? Ikuti perkongsian artikel ini.

Sukar kawal kencing /Pundi kencing bermasalah

Isu pundi kencing bermasalah atau lemah bukan satu masalah yang asing. Sering kali ia merupakan satu masalah yang kerap dialami oleh individu dewasa lebih berusia.

Lemah kawalan pada bahagian fungsi badan ini adalah berkait rapat dengan inkontinen urin.

Keadaan ini menyebabkan mereka yang mengalami pundi kencing bermasalah ini terpaksa memakai lampin untuk membantu memberikan keselesaan. Sudah tentu isu ini sedikit sebanyak akan mendatangkan
tekanan
 kepada individu terbabit, serta melibatkan kurang keyakinan diri.

Memetik laporan akhbar, menurut Presiden Yayasan Kontinens Malaysia, Dr Peter Ng Eng Pin, masalah ini berlaku kepada hampir 1.4 juta individu dan dianggarkan peratusan peningkatan 4.5 peratus setiap tahun.

Berdasarkan kajian, sejumlah 69 peratus individu yang berdepan masalah ini tidak mahu mendapatkan bantuan rundingan. Ini disebabkan oleh rasa malu. Nisbah menunjukkan satu daripada tiga wanita berusia 40 tahun ke atas akan mengalami pundi kencing lemah. Manakala masalah ini akan menjejaskan individu lelaki yang berusia 65 tahun ke atas.

Masalah lemah kawalan kencing berlaku dua kali ganda kepada individu wanita. Terdapat beberapa faktor yang mendasari masalah ini, seperti kesan kehamilan,
melahirkan anak
, menopaus serta penuaan. Selalunya disebabkan tekanan atau/dan lebihan air kencing yang berada di dalam pundi kencing.

Untuk mendapatkan lebih banyak info tentang Urologi, sila dapatkannya di sini.

Makanan kuatkan pundi kencing bermasalah

Jika anda mengalami masalah pundi kencing atau
bladder yang lemah
, ia bukanlah bermakna anda perlu mengawal pemakanan. Tetapi kaedah yang terbaik adalah untuk mengetahui jenis makanan kuatkan pundi kencing dan yang boleh merengsakan pundi kencing.

Mari kenali makanan kuatkan
bladder
yang boleh diamalkan.

 Buah dan sayuran

Jika anda ingin menguatkan pundi, pilih sayuran dan buah-buahan yang tidak berasid dan kaya vitamin seperti:

Pisang

Epal

Anggur

Kelapa

Tembikai

Strawberi

Beri hitam

Pir

Asparagus

Brokoli

Timun

Kale

Lobak merah

Seleri

 Tinggi serat

Diet tinggi serat adalah penting. Ia
boleh membantu mencegah sembelit
, yang mana boleh menyebabkan tekanan kepada
baldder
. Antaranya:

Lentil

Kekacang

Rasberi

Barli

Oat

Badam

 Kandungan protein

Diet tinggi kandungan protein adalah penting bagi tahap kesihatan secara keseluruhan.
Sumber protein yang baik
 adalah termasuk:

Ikan

Ayam

Tauhu

Telur

Apa yang perlu dihadkan?

Jika senarai di atas adalah apa yang perlu anda ambil, senarai di bawah pula sudah tentu makanan yang perlu anda elakkan atau hadkan pengambilannya. Ini kerana sesetengahnya mungkin mengandungi perengsa yang akan memburukkan lagi masalah lemah saluran
bladder
 yang dialami.

Anda mungkin ingin atau perlu mengehadkan atau menghindari terus:

Minuman berkarbonat

Minuman berkafein

Coklat

Minuman beralkohol

Minuman tenaga

Buah-buahan sitrus

Tomato dan sebarang produk berasaskan tomato

Hidangan pedas

Perasa tiruan dan bahan pengawet

Gula atau gula pengganti

Madu

Bawang mentah

Mengehadkan atau menghindari senarai di atas tidak bermakna anda langsung tidak boleh mengambilnya. Cuma sebaiknya, ambillah dalam kuantiti yang terkawal atau dimakan sekali-sekala.

Tip kekalkan kesihatan pundi kencing bermasalah

Semakin kita berusia, sudah tentu akan ada perubahan pada pundi kencing. Kita mungkin tidak boleh mengawal apa yang akan berlaku kepada
pundi kencing bermasalah
, tetapi terdapat cara yang sekurang-kurangnya boleh anda lakukan untuk meningkatkan tahap kesihatannya.

Berikut adalah beberapa tip penjagaan pundi kencing:

 Minum air mencukupi

Kebanyakan individu yang sihat akan menjaga aspek
pengambilan air setiap hari.
 Sebaiknya amalkan untuk meminum enam hingga 8 gelas air sehari. Sudah tentu air kosong adalah yang terbaik. Walau bagaimanapun, jika anda mempunyai masalah kesihatan, berbincanglah dengan pakar perubatan anda untuk mengetahui jumlah air yang boleh anda ambil.

 Berhenti merokok

Jika anda merokok, cuba untuk berhenti
merokok
. Manakala jika anda tidak merokok, jangan pernah berniat untuk mencubanya.

 Bersenam

Melakukan aktiviti fizikal sudah tentu dapat membantu mengatasi masalah pundi kencing termasuklah
masalah sembelit
. Ia juga dapat membantu mengekalkan berat badan sihat.

Senaman Kegel

Senaman ini dapat membantu menahan air kencing di dalam saluran
bladder
. Selain itu, ia dapat menguatkan otot-otot yang berperanan dalam mengawal kebocoran air kencing ketika bersin, batuk, mengangkat barang, ketawa atau secara tiba-tiba wujud keinginan untuk membuang air kecil.

 Jangan menahan kencing

Anda disarankan untuk membuang air kecil sekurang-kurangnya tiga hingga empat jam sekali. Menahan kencing terlalu lama boleh melemahkan otot
bladder
. Semasa kencing, usah terburu-buru, bertenang. Ambil masa yang secukupnya untuk mengosongkan saluran
bladder
 anda.

Akhir kata

Penjagaan pundi kencing adalah sama penting seperti penjagaan kesihatan yang lain. Ia melibatkan aspek penjagaan makanan dan minuman harian anda, selain daripada melakukan aktiviti fizikal dan juga menghindari tabiat yang boleh menjejaskan kesihatan pundi kencing.


Penjagaan Bayi Bulan Ke-22

Perkembangan & Pelakuan

Apa yang patut anak saya lakukan semasa tempoh ini?

Anak anda kini berumur 22 bulan. Dia mungkin lebih suka memberontak dan mempunyai banyak pandangan sendiri. Jika anda mengganggu pemikirannya atau mengahalang apa yang dia inginkan, anda akan melihat perubahan pada emosinya serta merta. Anak anda sangat beremosi pada umur ini. Dia akan menunjukkan kepada anda apabila dia sedang kecewa dan menunjukkan kegembiraannya apabila berjaya mendapatkan apa yang diinginkan. Ini adalah proses ke arah berdikari.

Mengalih perhatian adalah kuncinya. Memandangan perhatian kanak-kanak berumur 22 bulan hanya berkekekalan selama 10 minit atau kurang, mengalihkan perhatiannya boleh membuatkan dia lupa terhadap ideanya yang susah dikawal. Kadangkala, mengalihkan anak anda ke tempat lain – terutamanya di luar rumah –  adalah membantu. Anak anda mungkin berhenti dari apa yang sedang dia lakukan untuk mendapatkan perhatian anda.

Apa yang patut anak saya bersedia lakukan?

Pujian boleh membantu anak anda menangani kekecewaan. Sebagai contoh, jika dia sedang mengahadapi kesusahan dan sedang menangis, anda boleh katakan, “Saya tahu susah nak pakai kasut tu tapi awak dah cuba.” atau “Awak nampak sedih. Ada yang boleh saya tolong?” Campurkan aktiviti yang mencabar dengan aktiviti yang meningkatkan rasa bangga dalam dirinya seperti menyusun bongkah bata atau menyiram pokok. Cuba untuk tidak tergesa-gesa membantunya jika dia nampak agak kecewa. Ia boleh mengurangkan keyakinan dan sifat berdikarinya. Cabaran anda adalah untuk seimbangkan antara keinginan semula jadi anda untuk membantu dan melindungi anak anda dan keperluannya untuk belajar perkara baru.

Cara anak anda ingin mengambil perhatian anda mungkin tidak efektif. Cuba untuk sentiasa bersamanya dengan mengehadkan aktiviti tersebut melainkan dia sedang tidur atau asyik bermain. Semasa anda sedang sibuk, anda harus kekalkan hubungan dengan menyikat rambutnya dan melihat serta berikan senyuman kepadanya. Berkata “tunggu sekejap” adalah kurang efektif kerana anak anda yang berumur 22 bulan tidak tahu berapa lama “sekejap” itu. Lakukan pemeriksaan ringkas untuk memastikan dia tidak memerlukan apa-apa selain perhatian – contohnya tukar lampin.

Jika anda ingin anak anda mencuba makanan baru, berikan dalam jumlah yang sedikit supaya kurang menakutkan. Cuba hidangkan makanan yang tidak diingininya dengan cara yang berbeza. Jangan sekali-kali memaksa anak anda rasa atau makan sesuatu makanan. Malah, tidak semua orang sukakan semua jenis makanan.

Temu Janji Doktor

Apa yang harus maklumkan kepada doktor?

Apa yang anda perlu tahu adalah anak anda mungkin mempunyai alahan terhadap haiwan peliharaan. Jika anda mempunyai haiwan di rumah sepeti kucing atau anjing, anda harus memerhatikan tanda-tanda dan simptom-simptom berikut:

Bersin;

Mata gatal dan berair;

Hidung berair;

Jika anak anda mengalami mana-mana simptom ini, anda harus memaklumkan kepada doktor. Doktor mungkin akan menawarkan suntikan alahan yang mensasarkan alergen spesifik jika anak anda masih mempunyai simptom walaupun selepas mengalihkan haiwan peliharaan tersebut dan telah cuba ubat-ubatan.

Apa Yang Dijangkakan

Apa yang saya bimbangkan?

Anda mungkin risau tentang pertumbuhan gigi anak anda. Beberapa tanda dan simptom mungkin berkait dengan pertumbuhan gigi seperti: mudah marah, cirit-birit dan demam ringan. Jika anak anda tiada masalah dalam pertumbuhan gigi, ini adalah simptom yang mungkin dialaminya:

Air liur meleleh (boleh menyebabkan ruam muka);

Gusi bengkak dan sensitif;

Mudah marah;

Tabiat menggigit;

Menolak makanan;

Masalah tidur.


Apa Itu Prostatitis? Sejenis Penyakit Radang Prostat Yang Biasa Berlaku Pada Lelaki

Salah satu daripada gangguan yang sering berlaku pada bahagian prostat lelaki ialah penyakit prostatitis. Apa itu prostatitis? Ikuti penerangan mengenainya di bawah ini.

Untuk mendapatkan lebih banyak info tentang Kesihatan Prostat, sila dapatkannya
di sini.

Apa itu prostatitis?

Anda pasti tertanya-tanya apa itu prostatitis, kan? Penyakit prostatitis adalah pembengkakan dan keradangan yang berlaku pada kelenjar prostat.

Prostat adalah sejenis kelenjar yang bersaiz sebesar kacang walnut yang terletak tepat di bawah pundi kencing lelaki. Fungsi Kelenjar prostat ialah menghasilkan air mani bagi orang lelaki.

Prostatitis sering menyebabkan
 pembuangan
air kencing yang menyakitkan
 dan ia biasanya menyerang lelaki daripada semua peringkat umur tetapi lebih kerap berlaku pada lelaki yang berusia 50 tahun ke bawah.

Kini anda telah tahu apa itu prostatitis.

Jenis-jenis penyakit prostatitis

Penyakit prostatitis boleh dibahagikan kepada 3 jenis yang utama. Berikut adalah jenis-jenis prostatitis:

#1. Prostatitis kronik

Punca sebenar yang menyebabkan prostatitis kronik ini tidaklah begitu diketahui. Namun, para penyelidik percaya, ia mungkin berkaitan dengan tindak balas sistem imun terhadap
jangkitan saluran kencing
 yang pernah berlaku sebelum ini. Prostatitis kronik adalah jenis prostatitis yang paling biasa terjadi kepada orang lelaki.

#2. Prostatitis bakteria akut

Prostatitis bakteria akut berlaku disebabkan oleh jangkitan bakteria. Jenis prostatitis ini melibatkan gejala seperti kesakitan yang biasanya agak teruk dan berlaku secara tiba-tiba.

#3. Prostatitis bakteria kronik

Penyakit prostatitis jenis ini juga disebabkan oleh jangkitan bakteria. Namun, ia berkembang secara perlahan-lahan dari masa ke masa. Gejala biasanya berbentuk lebih ringan jika di bandingkan dengan prostatitis bakteria akut.

Simptom penyakit prostatitis

Simptom bagi penyakit prostatitis ini boleh berlaku dalam bentuk yang pelbagai, bergantung kepada punca yang menyebabkannya.

Antara simptom atau gejala prostatitis yang boleh berlaku ialah:

Rasa sakit atau rasa seperti terbakar ketika membuang air kecil

Berasa sukar untuk membuang air kecil

Kerap membuang air kecil terutamanya pada waktu malam

Kerap berasa seperti hendak kencing

Air kencing warna kelabu

Terdapat kandungan darah dalam air kencing

Rasa sakit pada bahagian badan, pangkal paha dan belakang bawah badan

Rasa sakit pada bahagian antara kantung zakar dan rektum

Rasa sakit pada bahagian zakar atau testis

Rasa sakit ketika berlakunya ejakulasi

Punca yang menyebabkan penyakit prostatitis

Prostatitis bakteria akut seringkali berlaku disebabkan oleh strain bakteria biasa. Jangkitan boleh bermula apabila bakteria dalam air kencing masuk ke dalam prostat pesakit.

Bakteria yang sering menjangkiti lelaki berumur 35 tahun ke atas ialah
Escherichia coli
. Antibiotik akan digunakan untuk merawat jangkitan ini.

Sekiranya jangkitan bakteria ini tidak dirawat, prostatitis mungkin kembali berulang atau sukar dirawat (prostatitis bakteria kronik).

Kerosakan saraf di saluran kencing bawah, yang mungkin disebabkan oleh pembedahan atau trauma ke kawasan tersebut, mungkin menyumbang kepada prostatitis yang tidak disebabkan oleh jangkitan bakteria.

Dalam kebanyakan kes prostatitis, puncanya tidak dapat diketahui.

Faktor risiko bagi prostatitis

Dalam kalangan lelaki di bawah umur 50 tahun, prostatitis dikatakan salah satu masalah saluran kencing yang paling biasa berlaku.

Dalam kalangan lelaki yang berusia lebih dari 50 tahun pula, ini adalah masalah saluran kencing yang ketiga paling biasa berlaku.

Terdapat beberapa faktor yang menyebabkan seseorang individu tersebut berisiko lebih tinggi untuk mendapat prostatitis. Ini termasuklah:

Lelaki yang lebih muda atau berusia pertengahan lebih berisiko mendapat prostatitis

Pernah mengalami prostatitis sebelum ini

Mempunyai
jangkitan pada pundi kencing
atau pada tiub urethra

Mempunyai kecederaan atau trauma pada bahagian pelvis

Menggunakan tiub saluran kencing

Mempunyai HIV atau AIDS

Menjalani biopsi prostat

Diagnosis dan rawatan bagi prostatitis

Terdapat beberapa kaedah diagnosis yang akan dijalankan untuk menentukan sama ada anda mengalami prostatis atau tidak. Kaedah diagnosis tersebut ialah:

Urinalisis

Urinalisis adalah satu ujian yang memeriksa sampel air kencing. Doktor akan memeriksa kehadiran sebarang bakteria dalam air kencing anda.

Ujian darah

Sampel darah akan diambil bagi melihat sebarang jangkitan atau masalah yang berlaku pada prostat seperti prostatitis

Sitoskopi

Sejenis skop akan dimasukkan ke dalam hujung zakar dan digunakan untuk memeriksa saluran air kencing jika terdapat sebarang sekatan, penyempitan atau
 batu karang.

Ultrasound transrectal

Ultrasound transrectal (TRUS) adalah prosedur pesakit luar yang menggunakan gelombang bunyi untuk membuat gambar video kelenjar prostat anda.

Probe kecil yang telah diletakkan dengan pelincir dimasukkan ke dalam rektum akan melepaskan gelombang bunyi, yang kemudiannya menimbulkan gema ketika memasuki prostat.

Biopsi prostat

Biopsi prostat adalah sejenis prosedur yang dilakukan dengan penggunaan ubat bius. Ia adalah sejenis prosedur yang melibatkan penyingkiran dan pemeriksaan cebisan tisu prostat yang sangat kecil untuk memeriksa sebarang masalah yang berlaku pada prostat.

Analisis air mani

Analisis air mani seringkali digunakan untuk mengukur kualiti dan jumlah sperma dalam air mani. Untuk penyakit prostatitis, air mani dapat dinilai untuk melihat tanda jangkitan dan dikultur untuk mengesan sebarang kewujudan mikro organisma di dalamnya.

Urutan prostat

Dalam kes yang jarang berlaku, doktor juga mungkin akan mengurut prostat anda dan menguji rembesan daripadanya.

Terdapat tiga kaedah rawatan utama yang digunakan bagi merawat masalah prostatitis ini.

Rawatan-rawatan tersebut ialah:

Penggunaan antibiotik

Pemberian antibiotik adalah rawatan prostatitis yang paling biasa dilakukan doktor. Doktor akan memilih ubat berdasarkan jenis bakteria yang mungkin menyebabkan jangkitan pada prostat anda.

Sekiranya anda mengalami simptom teruk, anda mungkin memerlukan antibiotik intravena (IV).

Selain itu, anda mungkin perlu mengambil antibiotik oral selama empat hingga enam minggu. Namun, anda juga mungkin memerlukan rawatan yang lebih lama bagi prostatitis yang kronik atau berulang.

Penyekat alpha

Ubat-ubatan jenis ini membantu merehatkan leher pundi kencing dan serat otot di mana prostat anda bersambung dengan pundi kencing. Rawatan ini dapat meredakan gejala seperti
pembuangan
air kencing yang menyakitkan
.

Agen anti radang

Ubat-ubatan anti radang tanpa steroid (NSAID) mungkin boleh membantu anda berasa lebih lega dengan simptom yang dialami.

Langkah pencegahan bagi mencegah penyakit prostatitis

Terdapat beberapa langkah pencegahan yang boleh dilakukan bagi mencegah masalah prostatitis. Antara perkara yang boleh anda lakukan ialah:

#1. Menjaga kebersihan diri

Anda perlu sentiasa menjaga kebersihan diri terutamanya selepas membuang air kecil. Cuci kemaluan dengan sebersihnya menggunakan air dan juga sabun bagi mengelakkan jangkitan bakteria.

#2. Banyakkan berdiri

Selain itu, kekalkan gaya hidup aktif. Banyakkan berdiri berbanding hanya duduk sepanjang masa. Dengan cara ini, prostat anda juga akan menjadi lebih sihat.

#3. Banyakkan bersenam

Salah satu cara untuk mengekalkan keaktifan hidup anda adalah melalui senaman atau bersukan. Kerap bersukan boleh membantu mencegah banyak masalah kesihatan termasuklah prostatitis.

#4. Makan banyak sayuran dan buah-buahan

Selain itu, banyakkan juga mengambil makanan yang sihat seperti buah-buahan dan juga sayur-sayuran. Banyakkan juga minum air kosong bagi mengekalkan kandungan air dalam badan.

#5. Elakkan makanan pedas

Sebaiknya, cuba elakkan masakan pedas dalam masakan anda atau sekurang-kurangnya, kurangkan pengambilannya setiap hari.

Kesimpulan

Penyakit prostatitis atau dikenali juga sebagai radang prostat adalah sejenis penyakit yang biasa berlaku pada kaum lelaki. Ia boleh terjadi disebabkan beberapa punca, termasuklah jangkitan bakteria.

Oleh itu, pastikan anda menjaga kebersihan kemaluan agar tidak mudah dijangkiti bakteria yang seterusnya boleh menyebabkan prostatitis.


Ada Banyak Punca Penyakit Asma, Salah Satunya Seks?

Seks
adalah satu aktiviti yang sangat menyamankan lagi menyeronokkan. Pun begitu, kadangkala ia sangat memenatkan lagi meresahkan terutamanya buat mereka yang mempunyai masalah berkaitan pernafasan! Ada satu kajian terbaharu yang kata aktiviti seks mungkin boleh jadi punca penyakit asma menjadi lebih teruk.

Marilah kita semua sama-sama ikuti artikel ini untuk mengetahui mengenai punca penyakit asma ini dengan lebih lanjut.

Untuk mendapatkan lebih banyak info berkenaan Kesihatan Pernafasan, anda boleh klik
di sini
.

Apa itu penyakit asma?

Sebelum pergi dengan lebih mendalam lagi, adalah wajar untuk kita semua mengetahui tentang definisi sebenar penyakit ini terlebih dahulu.

Buat anda yang mungkin belum tahu lagi,
asma (lelah atau semput) adalah
satu keadaan di mana aliran udara yang masuk dan keluar terhad.

Ia adalah satu keadaan yang kronik kerana boleh menyebabkan sistem pernafasan terganggu dan sehingga kini masih belum ada penawar untuknya.

Akan tetapi, ia boleh diurus dan dirawat dengan menggunakan alat bantuan pernafasan
lazimnya
inhaler

untuk kehidupan yang lebih normal dan sihat.

Sekiranya ia berlaku kepada anda, berikut merupakan antara simptom-simptom yang wajar diperhatikan:

Kerap batuk dengan kronik

Sering rasa sesak nafas

Selalu rasa sesak dada

Bunyi berdehit, bersiul atau berderit ketika sedang bernafas

Sukar untuk tidur
kerana batuk yang kronik

Menurut statistik, dianggarkan kira-kira 300 juta individu di seluruh dunia menghidap penyakit berbahaya ini.

Jika anda adalah salah seorang daripadanya, sila teruskan pembacaan artikel ini untuk informasi lebih lanjut.

Apa punca penyakit asma?

Pakar masih belum dapat mengetahui punca penyakit asma yang utama namun ada beberapa
faktor pencetus
yang boleh menyebabkan atau membuat ia bertambah teruk iaitu:

Alergen dari habuk, debu, debunga tumbuhan, bulu binatang dan lain-lain

Perengsa seperti asap rokok
, bahan kimia atau sebarang bentuk pencemaran udara

Jangkitan virus saluran nafas seperti selesema

Sulfit yang terdapat dalam makanan dan minuman tertentu

Ubatan tertentu seperti aspirin

Aktiviti fizikal termasuk senaman

Dalam pada itu, ia mungkin didalangi oleh beberapa faktor risiko seperti:

Genetik

Sejarah keluarga

Jangkitan virus saluran pernafasan

Alahan terhadap unsur tertentu

Merokok

Obesiti

Pencemaran udara

Pendedahan di tempat yang kurang aliran udara

Bukan itu sahaja, turut dikatakan bahawa seks juga boleh jadi pencetus penyakit asma! Benarkah?

Benarkah seks juga boleh jadi punca penyakit asma?

Menurut kajian yang dijalankan oleh Asthma UK terhadap 544 individu yang menghidapi penyakit lelah atau semput ini, seks mungkin boleh jadi pencetusnya!

Sebanyak 68% daripada jumlah ini mengatakan bahawa kondisi ini telah mengganggu kehidupan di kamar tidur mereka bersama pasangan.

Sekitar 46% daripada golongan ini pula mengatakan bahawa mereka sudah pasti akan berasa lebih yakin dengan seks jika tidak menghidapinya.

Seramai 73% pula menyatakan mereka berasa malu kerana terpaksa berhenti sekejap daripada adegan asmara untuk mengambil pam
inhaler.

Berdasarkan angka-angka ini, dapatlah disimpulkan di sini bahawa
 seks mungkin boleh jadi pencetus asma dan mungkin membuat ia menjadi lebih teruk
.

Jadi adalah wajar untuk mereka yang menghidapi kondisi ini lebih berwaspada ketika bersenggama agar tidak berlaku sebarang komplikasi yang tidak diingini ya?

Bagaimana merawat penyakit ini?

Buat masa ini, tiada sebarang rawatan khusus untuk merawat asma tetapi anda boleh menguruskan simptom-simptomnya dengan mengambil ubat dan mengubah gaya hidup anda.

Ini termasuklah mengambil ubatan, mengelak pencetus dan sentiasa pastikan bahawa kalian
 sering membawa inhaler
 ke mana sahaja anda pergi.

Dengan mengamalkan tip-tip ini, anda pasti boleh:

Bernafas dengan baik

Melakukan lebih banyak perkara yang anda ingin lakukan

Mempunyai simptom-simptom asma yang kurang kronik

Pun begitu, serangan asma boleh terjadi pada bila-bila masa sahaja dan kadangkala kita sendiri tidak tahu cara untuk mengawalnya angkara rasa panik.

Jadi, apa yang perlu dilakukan sekiranya perkara sebegini terjadi kepada anda? Ikuti petua berikut:

Cuba untuk tidak panik

Duduk tegak dan elak bongkok

Segera gunakan inhaler (jika ada)

Hubungi talian kecemasan segera

Ubah gaya hidup untuk elak episod serangan ia berulang!

Konklusinya,
semput atau lelah adalah satu penyakit
 yang sangat berbahaya kerana ia boleh menyerang pada bila-bila masa sahaja.

Dalam pada itu, penderita juga mungkin kurang arif atau waspada terhadap punca penyakit asma yang boleh menjadi pencetusnya.

Oleh itu, sila pelajari
pencetus-pencetus dan segala faktor risiko
penyakit ini supaya kalian dapat elak episod serangan asma berulang.

Bagi langkah keselamatan, sila maklumkan kepada ahli keluarga, sahabat handai atau teman pejabat kalian tentang kondisi yang dialami ini.

Ini bertujuan agar kalian dapat mengelakkan sebarang komplikasi berlaku terutamanya jika anda terlupa, terlepas atau kehabisan ubat sedut
 inhaler.

Akhir kata, sentiasa berjaga-jaga dengan situasi di sekeliling anda untuk meminimumkan risiko anda terkena serangan penyakit ini okay!

Kini anda telah mengetahui punca penyakit asma.


Sindrom QT Panjang

Sindrom QT panjang merupakan sejenis kondisi yang menjadi punca jantung berdegup laju. Jantung berdebar pantas dan secara huru-hara ini boleh menyebabkan pesakit pengsan secara tiba-tiba. Malah, ada pesakit yang boleh terkena serangan sawan dan meninggal dunia disebabkan sindrom QT panjang.

Ada individu yang lahir dengan mutasi genetik yang menyebabkan mereka menghidap sindrom QT panjang. Selain itu, ia juga boleh berlaku disebabkan ubat-ubatan tertentu, ketidakseimbangan mineral serta penyakit lain.

Definisi

Apa itu Sindrom QT Panjang?

Sindrom QT panjang merupakan penyakit jantung apabila sistem elektrik jantung menjadi tidak normal.

Dalam sindrom QT panjang, miokardium  perlukan lebih masa dari biasa untuk mengecaj semula antara denyutan. Ini mengganggu elektrik dalam jantung dan selalunya boleh dilihat atas elektrokardiogram (EKG) melalui selangan berpanjangan antara gelombang Q dan T.

Sindrom ini boleh membawa kepada aritmia yang serius dan punca jantung berdegup laju.

Apakah kebarangkaliannya?

Sindrom QT panjang berlaku kepada kanak-kanak atau orang dewasa. Penyakit ini selalunya bermula antara usia lapan hingga 20.

Menurut kejadian sindrom QT berpanjangan adalah 1/5000. Anda boleh mengehadkan kebolehupayaan mendapat penyakit ini dengan mengurangkan faktor-faktor risiko. Sila bincang dengan doktor anda untuk maklumat lanjut.

Simptom-simptom

Apakah simptom-simptom Sindrom QT Panjang?

Tanda-tanda dan simptom-simptom sindrom QT panjang, selalunya dikaitkan dengan punca jantung berdegup laju:

Pengsan yang tidak dapat dijelaskan: Simptom ini selalunya berlaku kerana jantung tidak mengepam darah yang cukup ke otak.
Pengsan selalunya berlaku sepanjang tempoh stres secara fizikal atau emosi.

Lemas ketika berenang yang tidak dapat dijelaskan: simptom-simptom boleh disebabkan oleh pengsan.

Serangan jantung secara tiba-tiba
 tanpa sebab diketahui: Simptom-simptom boleh menyebabkan pesakit mati dalam beberapa minit jika tidak dapat bantuan kesihatan dengan segera. Ini adalah simptom pertama bagi 1 dari 10 pesakit sindrom QT panjang.

Sindrom lain termasuklah:

Palpitasi berterusan (jantung berdebar tanpa sebab);

Sesak nafas ketika tidur
 kerana degup jantung tidak teratur;

Kejutan.

Kadang-kadang sindrom QT panjang tidak menyebabkan sebarang tanda atau simptom. Jadi, doktor selalu akan mencadangkan keluarga pesakit sindrom QT panjang untuk melakukan pemeriksaan walaupun tiada simptom untuk mengelak penyakit ini.

Punca

Apakah punca Sindrom QT Panjang?

Sebab-sebab sindrom QT panjang mungkin diwarisi, disebabkan oleh mutasi gen kawalan proses sistem elektrikal jantung. Sekurang-kurangnya 12 gen dan ratusan mutasi gen telah dikenalpasti yang dikaitkan dengan sindrom QT panjang.

Sebagai tambahan, sindrom QT panjang boleh disebabkan sesetengah ubat seperti kinidina, procainamide, disopyramide, amiodarone dan sotalol.

Antidepresan, antipsikotik, beberapa ubat alergik diberikan. Antibiotik seperti eritromisin yang berkombinasi dengan racun ketokonazola juga boleh menjadi punca jantung berdegup laju.

Mereka yang membentuk sindrom QT panjang yang berpanjangan boleh mendapat
kecacatan genetik dalam kompleks jantung,
 membuat degupan jantung perlahan semasa mengambil ubat tertentu dan membawa kepada sindrom QT panjang.

Faktor-faktor Risiko

Apakah yang meningkatkan risiko saya?

Terdapat banyak faktor risiko sindrom QT panjang, seperti:

Kanak-kanak, orang dewasa, orang muda yang pengsan, hampir lemas atau kemalangan, sawan yang tidak dapat dijelaskan atau ada sejarah serangan jantung.

Saudara-mara mempunyai sindrom QT panjang.

Kesan sampingan beberapa ubat.

Mereka yang mempunyai tahap potasium, magnesium, kalsium, darah rendah atau anoreksia saraf.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom QT Panjang didiagnosis?

Sindrom QT panjang boleh didiagnosis melalui:

Elektrokardiogram (EKG): Ini adalah ujian mudah yang boleh mengesan dan mencatat aktiviti elektrik oleh jantung. Ujian ini boleh membantu doktor melihat tempoh masa berpanjangan antara gelombang Q dan T dan tanda-tanda lain sindrom QT panjang. Namun, QT boleh berubah mengikut masa. Jadi, pesakit perlu memantau EKG selama beberapa hari atau minggu.

Menilai sejarah dan pemeriksaan fizikal: doktor boleh bertanya tentang simptom-simptom dan ubat yang pernah anda guna untuk mendiagnosis dan mengenal pasti punca jantung berdegup laju.

Keputusan ujian genetik: boleh membantu doktor mengesan faktor genetik sindrom QT panjang.

Bagaimana pesakit Sindrom QT Panjang dirawat?

Pesakit mungkin tidak memerlukan rawatan selagi simptom tidak kelihatan atau tidak mempunyai sejarah keluarga dengan maut secara tiba-tiba.

Namun,
perlu menjauhi sukan berat, senaman berlebihan
 dan ubat yang mempunyai potensi untuk menyebabkan sindrom QT panjang.

Ubat

Doktor boleh memberi pesakit menggunakan penyekat beta untuk mengawal irama apabila ia mula memukul irama. Doktor anda juga boleh menyarankan menggunakan sodium penyekat saluran, seperti mexiletine untuk mengurangkan aktiviti saluran sodium ion.

Ubat ditetapkan oleh doktor tidak boleh menyembuhkan sindrom QT panjang, tetapi doktor akan memberi ubat untuk mengawal irama jantung tidak normal. Penyekat beta boleh digunakan secara berpanjangan.

Peralatan kesihatan

Perentak jantung dan
defibrillators
 (ICDs
)
adalah peranti kecil yang boleh membantu mengawal irama jantung tidak normal. Kedua-kedua peranti ini menggunakan arus elektrik untuk memulihkan semula irama jantung yang normal apabila jantung mula beroperasi secara tidak normal. Pesakit akan diletakkan perentak jantung dan defibrillator dalam dadanya atau abdomen melalui kes pembedahan minor.

Pembedahan

Pesakit yang berisiko tinggi membawa maut disebabkan sindrom QT berpanjangan kadang-kadang boleh dirawat melalui pembedahan untuk membuang saraf bagi membuat jantung berdebar lebih cepat apabila ada ketegangan secara fizikal mahupun emosi.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom QT Panjang?

Gaya hidup dan kaedah pengubatan sampingan berikut mungkin membantu anda mengatasi sindrom QT panjang:

Sindrom ini boleh menjadi keturunan, maklumkan kepada ahli profesional kesihatan dengan kadar segera mengenai sejarah keluarga tentang penyakit dan kematian awal.

Rujuk pakar atau ahli keluarga lain untuk menyokong. Doktor dan pakar kardiologi, pakar kaunselor genetik, psikiatri atau doktor psikologi boleh membantu anda.

Jangan memberikan anda sesuatu secara berlebihan dan sentiasa bersedia secara psikologi untuk mengelak emosi yang kuat. Faktor-faktor ini mungkin akan
mencetus simptom-simptom aritmia.

Maklumkan keadaan anda kepada orang sekeliling untuk mengambil langkah yang tepat pada masanya apabila anda mempunyai sebarang simptom seperti jantung berdebar tanpa sebab atau rasa hendak pengsan.

Belajar tentang simptom untuk penyakit ini untuk mendapatkan kesepakatan dan pencegahan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kongjungtivitis

Definisi

Apa itu Kongjungtivitis?

Konjungtivitis dikenali sebagai mata merah, adalah keadaan dimana selaput membran diantara kelopak mata dan putih mata (pada bahagian dalam mata) membengkak dan meradang, menyebabkan kemerahan dan kesakitan. Mata merah juga boleh terjadi pada sebelah atau kedua-dua mata sekaligus.Walaupun mata merah menyebabkan ketidakselesaan dan tidak cantik untuk di pandang tetapi ia jarang memberi kesan terhadap tahap penglihatan anda.

Apakah kebarangkalian Kongjungtivitis?

Konjungtivitis biasa berlaku dan selalunya akan pulih tanpa ubat-ubatan. Semua orang tidak kira usia boleh terkena mata merah dan selalu berlaku pada musim luruh.

Simptom-simptom

Apakah simptom-simptom Kongjungtivitis?

Seperti namanya, apabila anda mengalami mata merah, lapisan putih dalam mata anda akan memerah akibat saluran darah konjungtiva meradang. Sekiranya anda mengalami mata merah akibat alahan, mata anda merasa gatal. Penyumbang kepada kemerahan mata dan alahan termasuklah debunga, haiwan peliharaan, dan habuk debu di dalam rumah.

Bagi kes jangkitan virus, mata anda akan terlihat bengkak dan kering sehingga banyak air mata mengalir. Dengan jangkitan bakteria, anda akan merasakan sakit, dan tidak selesa, sakit di dalam mata.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda harus berjumpa dengan doktor sekiranya mempunyai tanda-tanda seperti disenaraikan yang anda yakin menyebabkan mata merah. Mata merah akan berjangkit dalam tempoh dua minggu selepas gejala yang pertama muncul. Oleh itu, rawatan awal bukan sahaja membantu anda untuk pulih dengan lebih cepat, tetapi mampu menghalang orang yang tersayang daripada terkena jangkitan mata merah:

Anak anda mempunyai kesan sampingan terhadap ubat-ubatan

Apabila ubat juga tidak dapat membantu, dan anda perlu mendapatkan rujukan ke fisioterapi atau pakar terapi fizikal dan carakerja.

Jika anda mempunyai tanda atau simptom seperti yang dinyatakan atau mempunyai soalan yang lebih lanjut, sila berjumpa dengan doktor. Setiap individu mempunyai reaksi yang berbeza-beza.Jadi sangat tepat untuk berbincang dengan doktor apakah yang bersesuaian dengan situasi anda.

Punca

Apakah Punca Kongjungtivitis?

Terdapat banyak sebab terjadinya mata merah. Ia terbahagi kepada sebab utama iaitu alahan, jangkitan, dijangkiti dan akibat objek asing. Punca mata merah adalah seperti:

Jangkitan masalah pernafasan seperti jangkitan Staphylococcus dan Streptococcus;

Jangkitan virus, yang selalunya menyebabkan selsema biasa;

Alahan pada debunga atau debu, bulu haiwan;

Termasuk bahan kimia dalam mata;

Saluran air mata tersekat bagi bayi baru lahir.

Faktor-faktor Risiko

Apakah yang meningkatkan risiko saya kepada Kongjungtivitis?

Anda harus mengetahui risiko mata merah bagi mengelakkan penyakit ini menjangkiti orang lain dan menjaga kesihatan diri sendiri. Faktor-faktor ini meningkatkan risiko mata merah termasuklah:

Sentuhan secara langsung dengan air mata atau jari, sapu tangan orang yang mempunyai mata merah;

Terdedah kepada penyumbang alahan;

Kerap menggunakan kanta lekap, terutamanya
jenis kaca yang boleh dipakai berterusan selama tujuh hari tanpa dibuka sebelum tidur.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kongjungtivitis didiagnosis?

Doktor selalunya mendiagnosis mata merah melalui pemeriksaan klinikal mata untuk mengetahui penyebab mata merah. Jika anda tidak mengetahui penyebabnya, doktor mungkin menyarankan anda untuk melakukan ujian untuk mengetahui faktor yang lebih tepat menyumbang kepada mata merah.

Bagaimana pesakit Kongjungtivitis dirawat?

Jika anda mempunyai mata merah akibat bakteria, doktor anda akan memberikan anda ubat titis mata dan ubat antibiotik. Anda boleh menuam mata dan menekap kelopak mata yang menonjol. Mata merah yang disebabkan bakteria akan beransur pulih dalam masa 48 jam selepas rawatan dan sembuh dalam masa seminggu.

Manakala mata merah disebabkan virus, ubat titis mata dan antibiotik tidak mujarab. Doktor akan memberikan anda ubat titis yang membantu meningkatkan kelembapan di dalam mata dengan gabungan tuaman untuk menyurutkan bengkak. Mata merah jenis ini akan membaik dalam 1-2 minggu tetapi boleh juga memakan masa yang lebih lama.

Jika anda alahan, doktor akan memberikan anda ubat titis mata dan antihistamin bagi mengurangkan keradangan pada saluran hidung yang tersumbat untuk melegakan gejala alahan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kongjungtivitis?

Gaya hidup yang baik adalah cara terbaik untuk membendung masalah mata merah. Walau anda sakit, dengan tabiat gaya hidup yang baik akan membantu mata merah anda pergi dan tidak dihantar ke badan.

Anda boleh mengawal penyakit ini jika anda mengambil berat beberapa perkara:

Jauh dan elakkan sentuhan secara langsung dengan orang yang menderita mata merah;

Basuh tangan dengan kerap;

Menggunakan tuala, kain lap, dan bantal yang berasingan dengan ahli keluarga yang lain;

Buang semua kosmetik mata yang lama di dalam simpanan dan jangan berkongsi kosmetik mata dengan orang lain;

Menjauhkan penyebab alahan, jika boleh;

Mengambil ubat mengikut tetapan yang diberikan;

Jangan menyentuh kawasan yang dijangkiti  atau menggosok mata anda;

Tidak menggunakan kanta lekap sehingga semua rawatan yang diperlukan selesai. Anda juga perlu menukarkan bekas kanta lekap dengan yang baru.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 7 Alasan Anda Perlu Selalu Pegang Tangan Pasangan, Bukan Untuk Romantik Je!

Dalam perhubungan atas nama cinta
, banyak perbuatan yang boleh buat pertalian itu lebih kuat seperti berpelukan atau berciuman. Namun mungkin ramai yang tidak sedar bahawa
anda dan pasangan boleh jadi lebih erat
 dan rapat hanya dengan pegang tangan sahaja.

Persoalannya, bagaimana berpegangan tangan itu bagus dalam perhubungan? Terus baca artikel!

Untuk mendapatkan lebih banyak info tentang Kesihatan Mental, sila dapatkannya
di sini.

Kenapa harus malu pegang tangan pasangan?

Masyarakat kita memang popular dengan sifat malu dan segan. Ia adalah punca pasangan sedang bercinta atau sudah berkahwin tidak suka untuk menonjolkan cinta di khalayak ramai.

Disebabkan itu juga, mereka cenderung mengelak daripada tampil mesra di tempat umum apatah lagi menyentuh pasangan untuk
berpelukan
,
berciuman
 atau berpegangan tangan.

Namun, siapa pula yang kata bahawa kita hanya perlu bermesra atau bercanda di hadapan orang lain? Ia juga boleh jadi
rahsia nyata di antara anda dan pasangan
 di rumah sendiri.

Bahkan, hubungan cinta di antara dua insan itu juga mampu jadi lebih kuat hanya daripada sentuhan!

Sebab anda perlu pegang tangan pasangan!

Menurut Profesor Psikologi, James Coan dari University of Virginia di Amerika, perbuatan manis ini sudah tentu akan mendatangkan banyak manfaat buat individu dan pasangan.

“Manusia itu mungkin akan berpegangan tangan atas banyak sebab, namun yang paling utama adalah untuk mencerminkan serta menzahirkan perasaan
bahawa mereka tidak mahu atau perlu keseorangan,
” jelas beliau lagi.

#1. Membuat individu rasa selamat

Pertama, manusia juga sama seperti makhluk lain yang perlu bersosial dan berada dalam kalangan mereka untuk mewujudkan persekitaran hidup yang selamat, aman dan harmoni.

Dengan berpegangan tangan bersama pasangan, maka ia akan menjadikan individu itu rasa lebih selamat daripada segala anasir tidak baik sama ada melibatkan fizikal atau mental.

Ketika
berdiri atau berjalan di samping orang dicintai
, lakukan ini untuk anda rasa lebih selamat!

#2. Merembeskan oksitoksin

Oksitoksin atau ‘hormon cinta’ ini akan dirembeskan oleh tubuh badan ketika
melakukan aktiviti yang menggembirakan
 seperti berpelukan, berciuman atau berpegangan tangan untuk membuat diri rasa lebih gembira. Dengannya, akan datang dua manfaat lain di bawah ini.

#3. Menguatkan hubungan

Berpegangan tangan dengan pasangan anda akan merembeskan oksitoksin yang amat berkait rapat dengan rasa simpati, empati, percaya dan cinta –
penting di dalam perhubungan
.

Kesannya, ia bakal membuat individu dan pasangan itu lebih berterima kasih dan berpuas hati ketika bermesra sesama sendiri, sekali gus akan menguatkan lagi hubungan mereka.

Baca juga artikel berkaitan:

Hubungan Toksik, Ini 14 Tanda Anda ‘Kaki Kongkong’! Jangan Teruskan Kalau Nak Kekal Lama

Ada Masalah Ingin Menjalin Hubungan Cinta? Atasi Kegelisahan Anda Dengan 7 Langkah Ini

Anda Dah Lama “Single”? Tak Faham Kenapa Susah Nak Dapat Pasangan? Ini Mungkin Jawapannya!

#4. Mengurangkan tekanan

Dalam pada itu, sentuhan fizikal pada tangan atau di anggota badan yang lain juga mungkin dapat menurunkan tahap tekanan darah dan kadar degupan jantung individu tersebut.

Kesannya, ia dapat menurunkan kortisol atau hormon stres di dalam tubuh badan. Apabila ia rendah, maka
individu dapat jadi lebih tenang dan relaks
 di samping pasangan mereka.

Manfaat pegang tangan #5. Persefahaman

Saintis mendapati bahawa pasangan yang gemar dan kerap berpegangan tangan dapat membuat gelombang di dalam otak mereka itu lebih selari atau dalam erti kata lain – adanya persefahaman.

Apabila ia berlaku pula, maka individu dan pasangan akan
 lebih mudah bersetuju dan kurang berselisih pendapat
 sesama sendiri. Apa yang lebih menarik, mereka juga mungkin akan dapat berkomunikasi hanya dengan sentuhan sahaja!

#6. Bagus untuk otak dan jantung

Perbuatan memegang tangan ini memang bagus untuk organ otak
 kerana ia akan dapat mengawal emosi
 dan membuat mood individu itu menjadi lebih baik.

Begitu juga dengan organ jantung di mana ia dapat menurunkan tahap tekanan darah serta kadar degupan jantung. Maka, anda mungkin perlu lebih kerap pegang tangan pasangan.

#7. Melegakan rasa sakit

Akhir sekali, magis daripada berpegangan tangan dengan pasangan adalah ia mampu mengesan, mengawal dan bertindak balas dengan kesakitan yang berlaku pada fizikal individu.

Bayangkan situasi di mana anda terjatuh atau terlibat dalam kemalangan kecil, kesakitan akibat kejadian itu mungkin dapat dikurangkan melalui sentuhan dengan tangan pasangan.

Ini adalah angkara anda menerima
 simpati dan empati daripada pasangan
 namun ia tidak kekal!

Maka, pegang tangan pasangan anda!

Sama ada pegangan atau genggaman pada tangan pasangan anda itu longgar, ketat atau hanya di hujung jari, percayalah ia sangat penting untuk
menyemarakkan lagi hubungan anda berdua
.

Ia bukan sahaja bagus untuk mental malah juga fizikal individu dan pasangan. Jadi, tiada lagi sebab anda perlu malu apabila pegang tangan kerana ada banyak manfaat di sebaliknya.